Ti vreli izvori se smatraju najtoplijim naseljenim delom sveta, ali su veoma jedinstveni ne samo zbog velike vrućine. Čitav predeo ispunjen je malim jezerima i izvorima izuzetno kisele i slane vode koja zajedno sa okolnim tlom proizvodi predivne palete boja – zelene, žute, narandžaste i braon.\nIako na prvi pogled može da deluje intrigantno i lepo na neki vanzemaljski način, čitavo područje je veoma negostoljubivo i vazduh toksičan, sve to zahvaljujući vulkanu koji leži ispod egzotičnog reljefa. Zbog ekstremnih uslova, područje je oduvek fasciniralo naučnike, a jedna od ekspedicija otišla je 2016. godine da vidi da li život može da se razvija tu.\n„To je jedno zadivljujuće, ali neprijateljsko mesto. Vazduh ispunjen hlorom spalio nam je vazdušne kanale. Ako bilo kakvi mikroorganizmi ovde postoje, moraju da budu ekstremofilni mikrobi koji bi bili veoma interesantni za astrobiologe“, rekao je predvodnik ekspedicije Felipe Gomes iz španskog Centra za astrobiologiju.\nTim je u zaključku istraživanja naveo da su pronašli prve dokaze o postojanju života u vrelim, kiselim izvorima, i to ultramale mikroorganizme, tek nanometar velike. Nova studija, međutim, koju je sproveo tim francuskih naučnika osporava otkriće i prisustvo arheja (prabakterija).\n„Odbacujemo nedavne tvrdnje o životu u poliekstremnim Dalol izvorima“, istakla je mikrobiološkinja Džodi Belila sa francuskog Univerziteta „Pariz-Sid .\n„Da li ima života u ovim bazenima? Mi kažemo ne i to na osnovu kombinovanih molekularnih i mikroskopskih tehnika“, navodi francuski tim. U njihovom istraživanju, koje je objavljeno ove nedelje u Nejcer ekolodži end evolušon (Nature Ecology & Evolution), tim je koristio veliki broj analitickih metoda, kao i brojne uzorke uzete iz četiri zone u okviru Dalol geotermalnih izvora, prenosi RTS.\nKako se navodi u zaključku, rezultati pokazuju da aktivan, prirodan mikrobiološki život ne može da se pronađe u izvorima i jezerima.\n„Identifikovali smo dve velike fizio-hemijske barijere koje sprečavaju nastanak života u tekućoj vodi na Zemlji“, kažu naučnici. Jedna od njih je što je magnezijum veoma dominantan u rastvorima u jezerima, što uzrokuje razlaganje ćelija, a druga toksični nivo intenzivno hiperkisele i hiperslane kombinacije.\nPreviousPrevious post: ISPOVEST POSLEDNJEG ISTERIVAČA ĐAVOLA U JUGOSLAVIJI: Otkrio je s kakvim se ZLOM SUSREO\nNextNext post: ISTINA O NATO AGRESIJI: Naša vojska na Kosovu nije poražena – ovako je bilo


Nemački ministar spoljnih poslova Hajko Mas u poseti Beogradu 23. aprila 2021. godine (foto: Fonet)\nNakon jučerašnje posete Prištini, nemački ministar spoljnih poslova Hajko Mas poručio je danas u Beogradu da je Nemačka svesna da normalizacija odnosa sa Prištinom nije lak proces, ali po njegovoj oceni time bi se razvile i ekonomske prednosti.\nPosle susreta sa predsednikom Srbije Aleksandrom Vučićem, Mas je istakao da njegova zemlja pruža punu podršku procesu normalizacije i podržava Miroslava Lajčaka, specijalnog evropskog izaslanika u dijalogu Beograda i Prištine.\n"Miroslav Lajčak uživa moje puno poverenje", naglasio je Mas i dodao da je sada važno da se dijalog ne vodi radi dijaloga, već zbog rezultata.\nPo rečima šefa nemačke diplomatije i u Srbiji, i na Kosovu su formirane vlade koje imaju stabilnu većinu i sada je pravi trenutak da se nastavi dijalog o normalizaciji i da se postignu rezultati.\nDijalog ne mora da bude resetovan, istakao je Mas na konferenciji za štampu u Beogradu i naglasio da je to rekao i juče u Prištini.\nGovoreći o procesu priduživanja Evropskoj uniji, on je istakao da svaka zemlja na Zapanom Balkanu određuje svoju brzinu prodruživanja i da su zato potrebni dodatni reformski napori u oblastima vladavine prava i brobe protiv korupcije.\nI predsednik Srbije Aleksandar Vučić je poručio da Beograd podržava Miroslava Lajčaka i da je Srbija spremna za nastavak dijaloga i postizanje kompromisnog rešenja.\nNa zajedničkoj konferenciji za medije sa nemačkim ministrom spoljnih poslova, Vučić je ocenio da zamrznuti konflikt nije rešenje, jer ga uvek neko može odmrznuti.\n"Izvesno je da ćemo mi i Albanci biti dve najveće nacije na Balkanu i suština je da izgradimo mir. Važno je da se ispune sporazumi, pre svega Zajednica srpskih opština, a onda smo spremni da razgovaramo i o drugim temama", rekao je Vučić i naglasio da je za Srbiju ono što je potpisano u Briselskom sporazumu nešto što treba da se ispuni, ali da i Priština to mora da učini.\nRuska vakcina u EU\nNemački ministar spoljnih poslova Hajko Mas je rekao da je skoro godinu dana planirao posetu regionu, ali da je zbog pandemije to stalno pomerano.\nOn je istakao da se u Evropi prati i vidi koliko je Srbija uspešna u vakcinaciji i dodao da je Nemačka smanjila razliku u odnosu na Srbiju kada je reč o vakcinaciji i da je u njegovoj zemlji svaki peti građanin vakcinisan.\nMas je naglasio da je potrebno da se što pre vakcinišu ljudi u EU i Nemačkoj i da nema razloga da se ne koristi ruska vakcina ukoliko je odobri EU.\nMi smo ubeđeni da možemo pobediti krizu samo ako imamo pravednu raspodelu vakcina širom sveta. Ne treba to spojiti sa političkom poslušnošću, istakao je Mas.\n"U regionu će Srbija igrati konstruktivnu ulogu, nismo zainteresovani za teritorije drugih država, već ekonomsku saradnju. Ono što je nas cilj je ekonomski jaka i uspešna Srbija", rekao je još Vučić.\nZahvaljujući se Nemačkoj na podršci koju pruža Srbiji na evropskom putu, predsednik Srbije je istakao da su teme današnjeg razgovora sa Masom bile i vladavina prava i druge stvari koje Srbija nije ispunila u tom procesu.\nGovoreći o odnosima sa Nemačkom, Vučić je rekao da je za Srbiju važno da ima najtešnje ekonomske odnose sa Nemačkom i ubedljivo najveću trgovinsku razmenu.\n"U godini pandemije imali smo rast trgovinske razmene", dodao je Vučić i zahvalio se nemačkoj kancelarki Angeli Merkel na podršci Srbiji tokom svog mandata.\nOdgovarajući na pohvale Hajka Masa za uspešnu vakcinaciju koja se sprovodi u Srbiji, Vučić je istakao da Srbija ima dovoljno vakcina, a da antivakseri predstavljaju problem koji nije prevelik i koji se prenaglašava. On se zahvalio na pomoći koju je Srbija dobila iz EU i Kovaks programa, ali je naglasio da je Srbija uzela više vakcina sama, najviše od Sinofarma i Fajzer Bajonteka.\nU region smo poslali 120.000 doza, a ovde smo vakcinisali oko 65.000 ljudi iz regiona, rekao je Vučić.


Uskoro odluka grada o sudbini JKP Stan | TV KANAL 9 NOVI SAD\nNaslovna GRAD Uskoro odluka grada o sudbini JKP Stan\nUskoro odluka grada o sudbini JKP Stan\nGrad Novi Sad intentzivno radi na pronalaženju najadekvatnijeg rešenja za stabilizaciju tog preduzeća i donošenju strateške odluke koja će biti u interesu zaposlenih i građana Novog Sada, saopšteno je na konferenciji za novinare povodom aktuelne situacije u tom preduzeću.\nKonkretan odgovor o sudbini “Stana” novinari nisu dobili, ali je rečeno da će biti razmatrano ponovno raspisivanje konkursa za javno-privatno partnerstvo ili reorganizacija preduzeća, ali i da njegovo gašenje nije prihvatljiva opcija.\n“Još 2008. godine ”Stan” je imao 800 miliona dinara duga prema različitim poveriocima, i pošto nije mogao samostalno da isplati dugovanja, 2015. godine pokrenut je prethodni stečajni postupak u tom preduzeću. Međutim, za Grad nije bio prihvatljiv stečajni postupak, te je pokrenut postupak javno-privatnog partnerstva u cilju očuvanja radnih mesta i obezbeđivanja nesmetanog rada preduzeća”, navela je Mira Radenović, članica Gradskog veća za urbanizam i zaštitu životne sredine.\nKako je pojasnila pomoćnica gradonačelnika Adrijana Mesarović, procenjeno je da stečajnim postupkom poverioci ne bi bili namireni ni u neznatnom procentu, a zaposleni bi bili neznatno namireni bez isplate otpremnina.\n“Uloženi su veliki napori da, i pored teške finansijske situacije, preduzeće izmiri deo obaveza koje su nasleđene, kao i one koje su nastale iz poslovanja, tako da su u celosti izmirili dug prema ”AIK banci”, i značajan deo potraživanja prema ”Komercijalnoj banci” – kazala je Mesarović.\nPrema njenim rečima, koncept javno-privatnog partnerstva je jedini zakonski okvir koji obezbeđuje dugoročno udruživanje te vrste, gde svako unosi najbolje što ima, i gde je zaštićen javni interes.\nNakon što je Komisija Vlade Republike Srbije dala pozitivno mišljenje na predlog projekta javno-privatnog partnerstva za JKP ”Stan”, raspisan je otvoreni postupak javne nabavke za odabir partnera.\nPodsetimo, ugovor sa litvanskom kompanijom “Busto Valda” o javno-privatnom partnerstvu je pre nekoliko dana raskinut jer Litvanci nisu uplatili 164 miliona dinara kojima je trebalo platiti osnivanje novog preduzeća i dugovanja radnicima.\nDirektor JKP ”Stan” Ivan Radojičić zahvalio se Gradu na zaštiti interesa preduzeća i na, kako je rekao, podršci u procesu pronalaženja trajnog rešenja.\nU ime zaposlenih obratio se predsednik Sindikata zaposlenih u komunalno-stambenoj delatnosti Novog Sada Zoran Radosavljević ističući da uz pomoć Grada i dobru volju radnika, ”Stan” može da prevaziće probleme, a tvrdeći da nijedno od preduzeća tog tipa na tržištu ne može bolje da održava velike zgrade.\nPrethodni tekstRaspored sahrana za petak, 10. avgust\nSledeći tekstVremenska, agro i bioprognoza, 10.8.2018.


PKFBiH učinila sve da se BiH nađe među kandidatima za novu tvornicu VW-a - Akta.ba\n07.11.2019. 13:53 / Izvor: Fena\n"VW je planirao izgradnju nove velike tvornice vrijedne 1,7 milijardi eura u kojoj bi radilo oko 5.000 radnika, što bi, ukoliko bi bilo realizovano u BiH, značilo veliku korist za zemlju", istakao je Hodžić. Hodžić je precizirao da Komora okuplja više od 60 kompanija koje rade za automobilsku industriju, a od kojih desetak radi direktno za VW.\n"Ipak, glavni kandidat za lokaciju nove tvornice VW-a još uvijek je Turska zbog veličine tržišta, a očekuje se da konačna odluka bude donesena početkom 2020.", naglasio je Hodžić.\nPredsjednik Udruženja poslodavaca FBiH i predstavnik Prevent grupacije BiH Adnan Smailbegović smatra da postojeći spor između Preventa i VW-a nije prepreka da njemački proizvođač investira u tvornicu automobila u BiH, ali da u ovom trenutku to nije realna opcija. Naglasio je da je TAS bio tvornica koja se godinama razvijala i širila kompetencije, dok gradnja visokotehnološke tvornice automobila u BiH sada uz postojeći manjak kvalifikovane radne snage nije realna.\n"Toj tvornici bi trebalo najmanje 600 inžinjera, a to je u BiH danas neizvodivo. Također, ta planirana tvornica bi trebala proizvoditi 1.000 automobila dnevno, a TAS je proizvodio 150", pojasnio je Smailbegović. I on vjeruje da je Turska najizvjesnija opcija za novu tvornicu VW-a.


Trudna Selin Dion prebačena u bolnicu : Crveni tepih\nTrudna Selin Dion prebačena u bolnicu\nPevačica Selin Dion, koja nosi blizance, prebačena je danas u bolnicu na Floridi iz predostrožnosti od mogućeg prevremenog porodjaja, saopštili su lekari.\nDion (42) je smeštena u Medicinski centar “Sveta Meri” u Vest Palm Bič u američkoj državi Florida na preporuku njenih lekara da bi bilo sprečeno ranije radjanje njenih beba, što je i standardna procedura u ovom kliničkom centru za svaku pacijentkinju koja nosi blizance, navodi se saopštenju bolnice, prenela je agencija Rojters.\nPotparolka poznate kanadske pevačice saopštila je da bi Dion početkom sledećeg meseca trebalo da rodi blizance, dva dečaka koji su začeti veštačkom oplodnjom. Selin i njen suprug i menadžer Rene Anželil (68) imaju devetogodišnjeg sina Renea Čarlsa.\nPoslednjeg dana avgusta pevačica je, takodje, bila hitno hospitalizovana, zbog komplikacija i pretećeg prevremenog porodjaja kada je bila u šestom mesecu trudnoće.\nDion je karijeru počela ranih osamdesetih godina prošlog veka, a na medjunarodnu muzičku scenu se probila sledeće decenije, od kada je prodala oko 200 miliona nosača zvuka i dobila nagradu za najbolje prodavanu pevačicu na svetu. Poslednji studijski album “Taking chances”, Dion je izdala 2007. godine.


45 godina Osnovne škole „Sveti Sava“ u Boru – RADIO TELEVIZIJA BOR\n45 godina Osnovne škole „Sveti Sava“ u Boru\n7 godina ago Marija Ćosić\nBOR – Himnom „Uskliknimo s ljubavlju“ i obredom rezanja slavskog kolača, u skladu sa kanonima Pravoslavlja, obeležena je školska slava borske škole koja nosi ime velikog srpskog prosvetitelja, Svetog Save. Osim slave, đaci su pesmama i pričama o životu i delu Svetog Save, obeležili i dan kada je pre 45 godina ova obrazovna ustanova otvorena.\n„Osvanulo nam je još jedno svetosavsko jutro i mi danas proslavljamo 45 godina postojanja ove škole. Kako je Sveti Sava živeo i živi kroz vekove, nadamo se da će i naša škola tako živeti i mi zaista iskreno želimo da ona potraje dugo“ – rekla je Emilija Čolak, direktor OŠ „Sveti Sava“ u Boru.\nOd prošlogodišnje proslave Dana Svetog Save, učenici i nastavnici ove obrazovne ustanove postigli su mnoge zapažene rezultate, a zahvaljujući sredstvima koje je lokalna samouprava izdvojila zamenjena je stolarija u školi.\n„Od prošlog Savindana do sada zaista je mnogo urađeno i na izgledu škole i na kvalitetu rada. Naši nastavnici i učenici postigli su zapažene rezultate i nastavljaju da nižu uspehe. Važno je i to da smo ovde u matičnoj školi zahvaljujući sredstvima koje je lokalna samouprava predvidela zamenili stolariju, a uskoro ćemo isto uraditi i u isturenom odeljenju u Donjoj Beloj Reci“ – dodala je Emilija Čolak.\nUkoliko bude mogućnosti, plan je da se ove godine sredi dotrajala fasada.\n[iframe frameborder=“0″ width=“560″ height=“315″ src=“//www.dailymotion.com/embed/video/x2fqsie“ allowfullscreen ]\nTags: Bor, Sveti Sava\nPrevious Počeo „Pomak“\nNext Proslava Dana Svetog Save u znaku štrajka\nKombinovana nastava za srednje škole u četiri grada\n6 dana ago Danijela Novović\nSeminar o kulturi govora „Progovori da vidim ko si“\n7 dana ago Dejan Đorđević\nZbog povećanog broja zaraženih učenika Tim za škole odlučuje o prelasku na onlajn nastavu\n7 dana ago Danijela Novović\nPočinje javna rasprava o gradskom budžetu u Boru za 2022. godinu\nDan posle rušenja\nJesenja setva na području Boljevca tek počela\nLopovi i dalje kidišu na otpadni bakar iz Serbia Zijin Copper\nDanas je Sveta Petka – zaštitnica žena, bolesnih i siromašnih\n18 sati ago Dejan Đorđević\n18 sati ago Goran Gramic\n18 sati ago Ljiljana Đorđević\n19 sati ago Branislava Ilić\n19 sati ago Marija Dimitrijević


Ovakva brzina u reagovanju jasan je znak da delegacija ove kompanije, koju je predvodio vlasnik Dmitrij Pumpjanski, zadovoljna onim što je videla u Beogradu. Da je to tako pokazuje i što su poslali i predlog ugovora o poštovanju tajnosti podatka vezanih za srpsku firmu.\nDobijene dokumente rukovodstvo “Laste” je prosledilo Ministarstvu privrede, koje treba da definiše dalje smernice u postupanju nakon pokazanog interesovanja Rusa. To podrazumeva i davanje saglasnost o dostavljanju podataka iz lične karte preduzeća koji obuhvataju i procenu konsultantske kuće “Beoconex” po kojoj 100 odsto “Lastinog” kapitala vredi 73 miliona evra dok su 300 do 500 radnika prekobrojni i treba da im se obezbedi otpremnina. Ta procena vrednosti ovih dana se koriguje nakon poslovnih rezultati iz prethodne godine. ,\nKako je “Blic” već pisao reč je o firmi koja posluje u okviru investicione grupacije “Sinara” koja se pored projektovanja i proizvodnje železničkih vozila, dizel agregata, lakih šinskih sistema, lokomotiva, bavi i ulaganjem u poslovanje i unapređenje drugih biznisa. Osnovana je 2001. godine i važi za jednu od uspešnijh kompanija u Rusiji koja zapošljava oko 19.000 ljudi. I pored toga što “Lastina” delatnost nije deo portfolia “Sinare”, odnosno ne bave saobraćajem, oni funkcionišu kao investicioni fond, zbog čega su i zainteresovani za kupovinu srpskog saobraćajnog preduzeća.\nTako bar tvrdi naš izvor iz Nemanjine 11 koji navodi da ovakava brzina u reagovanju Rusa jasno ukazuje da imaju ozbiljnu nameru da se uključe u proces privatizacije “Laste”.\n- Dolazak samog vlasnika, gospodina Pumpjanskog, koji je predvodio delegaciju, bio je prvi signala da on lično želi da proveri potencijal “Laste” i da vidi da li se isplati ulaganje u nju. Samo deset dana nakon što se vratio u Moskvu on je slanjem pisma o namerama i predloga ugovra o tajnosti podataka, pokazao da je zadovojan onim što je video. Sada je sve u rukama Ministartva privrede kome je rukovodstvo “Laste” prosledilo dokumentaciju dobijenu od Rusa i čeka se njihove instrukcije za dalja postupanje - navodi naš sagovornik.\nOn dodaje da od ovog Ministarstva zavisi i da li će Rusi moći da konkurišu na zvaničnom tenderu.\n- Ono može da definiše kao uslov da novi vlasnik treba da se bavi saobraćajem i da poseduje određen broj autobusa, kao što je bilo 2007. godine, što bi Rusima bila rampa da konkurišu.Međutim, postoje indicije da se to neće tražiti od budućeg kupca jer su Rusi naglasili da kupovinom “Laste” neke od njenih pogona žele da koriste i kao hale za izradu autobusa na CNG pogon, koji će uskoro početi da proizvode.Upravo taj deo je njihov adut koji je posebno zainteresovao srpske zvaničnike. Pored toga Rusi su spremni da ponude solidnu cenu za kupovinu firme i novac za obnovu voznog parka. Ipak, treba sačekati objavljivanje tendera i videti ko će se sve javiti jer pored Rusa još neke firme su se interesovale za “Lastu” - kaže naš izvor.\nDirektor "Laste" potvrdio informacije iz Vlade\nDirektor A.D.”Lasta” Vladan Sekulić, potvrdio je za “Blic” da je ruske kompanije “Sinara-Transportne mašine” izrazila zainteresovanost za privatizaciju kompanije odnosno da je poslala pismo o namerama.\n- Ako imate tu informaciju iz Vlade ona je tačna jer oni imaju prave informacije. Mi smo dokumentaciju koju smo dobili od Rusa prosledili Ministartvu privrede koji vodi postupak privatizacije.Loptica je sada u njihovom dvorišti i oni će, uz saglasnost Vlade, da definišu naše dalje korake. Mi smo u komunikaciji sa Ministarstvom privrede i čekamo dalje instrukcije po pitanju Rusa ili bilo koga ko će se pojaviti kao eventualno zainteresovana firma u procesu naše privatizacije -kaže Sekulić .


Bramerc: Balkanski lideri da rade na pomirenju na putu ka EU | EUME\nNaslovnica Info Press info Bramerc: Balkanski lideri da rade na pomirenju na putu ka EU\nBramerc: Balkanski lideri da rade na pomirenju na putu ka EU\nGlavni tužilac Haškog tribunala Serž Bramerc pozvao je danas balkanske lidere da rade na pomirenju na putu ka Evropskoj uniji (EU), i prestanu sa dugogodišnjom retorikom koja je pratila ratove 90-ih i koja stvara razdor.\nBramerc je na balkanske lidere apelovao dvije sedmice uoči presude Radovanu Karadžiću, optuženom za genocid i ratne zločine tokom sukoba na Balkanu, koja treba da bude izrečena u Haškom sudu 24. marta, prenosi AFP.\nGlavni tužilac Tribunala kazao je da je razočaran nastavljenim podjelama između bošnjačke, srpske i hrvatske zajednice.\n“Jedno od mojih navjećih razočarenja je to što mnogi politički lideri i dalje koriste retoriku koja je bliža nekim izjavama iz prošlosti”, rekao je Bramerc novinarima, dodavši da to “ne bi očekivao od odgovornih političara koji se raduju pridruživanju evropskom projektu”, kazao je Bramerc.\nPrema njegovim riječima, “herojska dobrodošlica” za osuđene ratne zločince po povratku kući ili poricanje srebreničkog genocida od nekih lidera u Republici Srpskoj, samo može da ima veoma negativan uticaj na cjelokupan proces pomirenja.\nBramerc je ocijenio da je politička realnost složena, da mnogi i dalje odbijaju da prihvate ono što se dogodilo, i naglasio da države imaju obavezu da postupaju u skladu sa odlukama i propisima suda.\nOn je istakao da zemlja koja želi da se pridruži EU mora da poštuje izvjestan broj pravila, od kojih je jedno pravilo zakona, a drugo poštovanje sudske odluke.\n“Sve dok u Bosni imate tri različita udžbenika istorije za srpsku, hrvatsku i bošnjačku zajednicu, sa potpuno različitim ocjenama ne samo o ratovima, već o posljednjih 200 godina, dakle ako društvo ne može da se usaglasi o zajedničkoj istoriji, kako onda mislite da krenete naprijed”, dodao je Bramerc.


Krajem oktobra ističe rok vakcinama | Boom93\nVakcinaciju bi trebalo da obave ugrožene kategorije\nstanovništva, navodi ona.\n"Kao i u prethodnoj sezoni i sada je preporuka Svetske\nzdravstvene organizacije i Instituta za javno zdravlje Torlak da sve osobe koje\nsu povećanom riziku od obolevanja od gripa vakcinišu. To se savetuje osobama koje su više izložene riziku, kao što\nsu stariji od 65 godina, hronični bolesnici, mala deca, trudnice i gojazne\nosobe", kaže Joković.\nProšle godine vakcinu je primilo oko 3.000 gradjana iz\nBraničevskog okruga. Gradjani sa kojima smo danas razgovarali podeljenog su mišljenja\no potrebi vakcinacije.\n"Ako se lekari vakcinišu, onda ću i ja. Ako medicinsko\nosoblje se ne vakciniše, onda neću ni ja"\nOva vakcina samo delimično štiti i od sezonskog gripa,\nzato što njemu još uvek nisu utvrdjene virusološke karakteristike, rekla\nTople probe od petka


Antigenski test u Srbiji pet puta skuplji nego u Nemačkoj - Glas Zaječara\nHome Društvo Antigenski test u Srbiji pet puta skuplji nego u Nemačkoj\nU većini evropskih zemalja, pored profesionalnih antigenskih i PCR testova, mogu se kupiti i antigenski testovi za kućnu upotrebu, s tim što njihova cena varira. Najjeftiniji su u najbogatijoj zemlji EU – oko 1,75 evra koliko koštaju u Nemačkoj, dok je najskuplja Švajcarska gde koštaju čak 20 evra. Kako se Srbija kotira na ovoj listi?\n„Naš cilj je bio prvo da stabilizujemo ponudu nakon što je potražnja porasla, a zatim smo se fokusirali na regulisanje cena“, rekla je ministarka zdravlja novinarima.\n„Vlada je odobrila dekret-zakon koji dozvoljava prodaju setova za samotestiranje u supermarketima u Portugalu“, navedeno je u saopštenju u kojem, se između ostalog navodi, da će ova mera olakšati i ubrzati identifikaciju pozitivnih slučajeva koronavirusa.\nItalija, Belgija, Irska – od 5 do 10 evra\nPrethodni tekstBrnabić: Nijedna mera ne može da sustigne omikron, vakcinacija je najbitnija


Italijanski privrednici u poseti Valjevu | Marsh online\nItalijanski privrednici u poseti Valjevu\nDatum: July 02, 2014\nPrivrednici iz Lombardije u poseti Valjevu\nItalijanski privrednici iz oblasti Lombardije danas su u Valjevu imali niz sastanaka sa predstavnicima grada Valjeva, opština sa teritorija Mačvanskog i Kolubarskog okruga, kao i sa privrednicima.\nU organizaciji grada Valjeva, Regionalne privredne komore Valjevo i Kolubarsko drinskog centra za edukaciju i ekonomski razvoj održan je skup na kome su zainteresovani italijanski privrednici iz oblasti energetike, ekologije i agro prehrane imali prilike da se upoznaju sa mogućnostima saradnje u ovom delu Srbije.\nOrganizator posete Valjevu je EXPO ITALY, izvršni komitet nacionalne asocijacije za turizam i privredne aktivnosti, koji podržava i promoviše italijanske proizvode, naročito u zemljama Istočne Evrope, zemljama SNG, Kine, Afrike i Azije.\nOperativni članovi EXPO ITALY pokazali su interes za ispitivanje mogućnosti saradnje u privrednim granama energetike, ekologije, poljoprivrede, šumarstva i vodoprivrede. U Valjevu su boravili predstavnici Canadoil grupe i CGE Engeneering, kao i GAP Generali Apulu Pubblici, koji imaju iskustva u integrisanim sistemima sakupljanja otpada, reciklaži korisnog otpada (stakla, metala, plastike, papira i drugog korisnog otpada) kao i opasnog otpada iz kojih se proizvodi električna i termička energija za potrebe grada i industrije. Tu su bili i predstavnici centra SO.GE.MI iz Milana, koji upravljaju svim veletržnicama na veliko u Milanu, kao i Finipera, koji poseduje 24 hipermarketa i 350 supermarketa, Ortofin, Aminta i San Rocco, veliki distributeri roba.\nU bilateralnim razgovorima sa ovdašnjim privednicima razmenjeni su kontakti i prikupljene informacije o mogućnostima buduće saradnje.\nPrethodno : PRODAJEM SEOSKO DOMAĆINSTVO U SELU TOLIĆ KOD ŠKOLE 064/ 96-12-090\nSledeće : Mladi u Srbiji nisu dovoljno srecni, striji nesrecni


Ključni element u izgradnji objekata pomoću geosintetičkih materijala njihova je pravilna konstrukcija i izgradnja. Pogrešna ugradnja geosintetičkih materijala dovodi do nepravilnog rada konstrukcije, što može dovesti do katastrofe u građevini i dovesti do najcrnjeg scenarija. Imajući u vidu sigurnost korisnika investicije, svakoj temi je dodijeljen tim inženjera, koji će vas tijekom cijelog procesa realizacije investicija značajno podržati te, ako je potrebno, i direktno na gradilištu. Mi pomažemo u rješavanju problema koji se pojavljuju tokom radova. Ponuda uključuje podršku pod autorskim nadzorom, obuka izvršnih timova u području postavljanja, rezanja i ugradnje geosintetičkih materijala. Pored toga, iznajmljujemo specijaliziranu opremu i dodatne alate za olakšavanje u prostiranju i ugradnji geosintetike. Pratimo izgradnju do samog kraja, reagirajući na sve uočene prijave i očekivanja.


Putin kaže da Rusija ima brod da završi Severni tok 2 | EurActiv Serbia\nRuski predsednik Vladimir Putin rekao je da njegova zemlja ima brod za polaganje cevi tako da i posle uvođenja američkih sankcija može da završi radove na gasovodu Severni tok 2 do Nemačke, piše 26. decembra ruski dnevnik Komersant pozivajući se na neimenovani izvor.\nPutin je to rekao na skupu vodećih ruskih biznismena 25. decembra, prenosi Komersant. On je rekao, prema tom listu, da će završetak projekta Severni tok 2 kasniti nekoliko meseci zbog sankcija.\nAmerički predsednik Donald Tramp prošle nedelje je uveo sankcije na gasovod Severni tok 2 kojim Moskva želi da zaobiđe Ukrajinu i poveća isporuke gasa preko Baltičkog mora do Nemačke, najvećeg ruskog kupca energenata.\nSAD žele da prodaju više svog gasa Evropi i kažu da će zbog Severnog toka 2 kontinent još više zavisiti od Rusije koja je sa Vašingtonom u sporu oko niza pitanja, uključujući Ukrajinu.\nŠvajcarsko-holandska kompanija Olsiz (Allseas), čija su dva broda polagala cevi za gasovod, prestala je da radi kako bi izbegla američke sankcije.\nMeđutim, ruski energetski džin Gasprom je 2016. kupio poseban brod za polaganje cevi "Akademik Čerski" sa ciljem da ga upotrebi kao "poslednju mogućnost" ako evropske kompanije prekinu radove na Severnom toku 2.\nGaspromov izvor kaže da je "Čerski", koji je sada ukotvljen u ruskoj pacifičkoj bazi Nahotka, sporiji od Olsizovih brodova ali se ne navodi u kojoj meri.\nPre nego što je Vašington objavio sankcije za kompanije koje grade Severni tok 2, ruski zvaničnici su rekli da će početi da radi pre ili sredinom 2020.\nMoskva i Berlin ljutito su reagovali na sankcije Vašingtona.\n"Očekujem da gasovod bude završen u drugoj polovini 2020. godine", rekao je ranije ove nedelje Peter Bejer iz tima kancelarke Angele Merkel.\nZa radio Dojčlandfunk on je rekao da veruje, iako će sankcije "odložiti završetak" gasovoda, da će biti nađena "alternativna" rešenja koja će ipak "biti skuplja".\nIzvor: EURACTIV.com with Reuters and AFP


U Gazi Husrev-begovoj biblioteci izložba i prezentacija o filateliji za sve osnovce i srednjoškolce Kantona Sarajevo\nUčenici sarajevskih osnovnih škola Isak Samokovlija, Safvet-beg Bašagić, Hasan Kikić i Musa Ćazim Ćatić posjetili su filatelističku izložbu poštanskih maraka “Islamski motivi na poštanskim markama” koja je otvorena povodom 478. godišnjice Gazi Husrev-begove biblioteke. Riječ je o markama koje je od 1993. do danas izdalo „JP BH POŠTA“ d.o.o Sarajevo. Takođe su izložene i poštanske marke koje je za Biblioteku uvakufio Ihsan Zulfikarpašić, višestruko nagrađivani filatelista.\nOsim izložbe, za učenike je priređena i prezentacija o filateliji koju su za njih pripremili zaposlenici Odjeljenja za bh marku, dizajn i grafičku realizaciju “JP BH POŠTA” d.o.o. Sarajevo i na kojoj učenici mogu saznati šta je to filatelija, kako nastaju marke, ali i kako da postanu filatelisti.\nIzložbi i prezentaciji, koje imaju izrazito edukativni karakter, mogu prisustvovati učenici i nastavnici svih osnovnih i srednjih škola u Kantonu Sarajevo koji za ovu vrstu umjetnosti iskažu interesovanje.


HARDWARE Archives - Stranica 49 od 56 - ITNetwork\nA4-Tech je nama već uveliko poznata kompanija čiji su se proizvodi mnogo puta našli na testiranju u našim prostorijama. Razočarenja prilikom testiranja nije bilo iako smo na nekim nalazili neke nedostatke, ali verujemo da kompanija…\nNa sam pomen TP Link-a odmah pomislimo na internet i mrežne uređaje. Upravo time se bavi i ova kompanija, tačnije proizvodnjom mrežnih uređaja sa kojima smo se do sada susretali. Naravno nismo imali u planu…\nSa Logitech-om smo se do sada susretali mnogo puta te smo testirali veliki broj uređaja, kako prosečnih tako i onih gejmerskih odnosno naprednijih. Kada je reč o tastaturama, poznata je G linija ove kompanije koja…\nSa kompanijom TP-Link smo imali mnogo prilika da se susretnemo do sada, kao i da govorimo nešto više o njoj. Jedino što ćemo pomenuti ovaj put jeste da je TP-Link jedna od vodećih kompanija kada…\nLogitech je kompanija široko poznata u svetu sa čijim smo se proizvodima susretali do sada više puta. Njihova proizvodnja se prvenstveno odnosi na računarske periferije poput miševa, tastatura i ostalih periferija. Ipak pored poznatih gejmerskih…\nSa A4Tech kompanijom smo se do sada susretali mnogo puta, pa smatramo da nije potrebno da detaljnije opisujemo čime se bave. Do sada smo testirali razne uređaje iz njihovog asortimana gde ponajviše spadaju miševi namenjeni…\nRazvoj tehnologije i računara doveo je do pojave velikog broja proizvođača računarskih periferija. Kada su tastature u pitanju, postoji veliki broj kompanija koje imaju svoje linije proizvoda sa različitim dizajnom i dodacima čime bi se…\nLogitech je poznat u svetu potrošačke elektronike kao veoma jak brend sa kvalitetnim proizvodima. Ipak pored osnovnog asortimana koji je namenjen običnim potrošačima, postoji i posebna poslovna grupa proizvoda koji su namenjeni firmama i ostalim…


Ministar zdravlja dr Zlatibor Lončar najavio je danas da će od sledeće nedelje biti otvorena kovid bolnica u “Štark areni” na Novom Beogradu sa 500 bolničkih kreveta.\nOvu informaciju potvrdio je i zamenik gradonačelnika Beograda Goran Vesić na svom Fejsbuk profilu i dodao da su pripreme počele već danas.\n– Tačno je da je Vlada Republike Srbije zatražila od Grada Beograda da se pripremi “Štark arena” za prijem kovid pacijenata sa lakšom kliničkom slikom. Grad Beograd će uvek ispuniti zahteve koji se pred njega postavljaju u borbi sa epidemijom i “Arena” će biti spremna onako kako je bila u martu. Pripreme smo počeli već danas – rekao je Vesić.\nOn je objavio i prve fotografije priprema “Arene” za prijem pacijenata sa lakšom kliničkom slikom, a prvi pacijenti bi u najveću dvoranu na Balkanu trebalo da budu smešteni već od ponedeljka, dok će još 240 mesta biti obezbeđeno u Ortopedskoj bolnici na Banjici koja se vraća u kovid sistem.\nDa podsetimo, za vreme prvog udara korone, od marta do maja, nije bilo potrebe da se “Arena” pretvara u privremenu bolnicu, pošto su bili dovoljni kapaciteti Hale 1 Beogradskog sajma.\nSada je, međutim, odlučeno da se barem za sada Sajam rastereti, a da pacijenti budu prebačeni u “Arenu” pošto tokom leta nema većih zakazanih manifestacija.\n← OD PONEDELJKA ARENA POSTAJE KOVID BOLNICA: Situacija je ozbiljna, građani MORAJU da se pridržavaju mera\nVUČIĆA SU PITALI DA LI SE RAZMATRA NOVI PAKET POMOĆI PRIVREDI: Ovo je odgovor predsednika Srbije →\n„Kosovo ove godine neće podneti zahtev za članstvo u Interpolu, Pacoli je pogrešio“


Azilanti moraju da budu evidentirani, da imaju zdravstvenu zaštitu\nM. D.\t 9. avgusta 2015. 00:00\nSrbiji je potrebna dugoročna državna strategija kojom će rešiti problem migranata i stvoriti uređen sistem pomoći, koji je od interesa i za građane i za azilante, tvrdi direktor Centra za zaštitu i pomoć tražiocima azila Radoš Đurović.\nI direktor Centra za regionalizam Aleksandar Popov slaže se da nam je potrebna državna strategija, oba sagovornika slažu se i da migranti nisu samo naš nego i problem EU, te da zato u dogovoru s njima treba da ga rešavamo.\nĐurović kaže da je interes migranata i građana Srbije isti – da postoji uređeni sistem pomoći, da azilanti budu evidentirani, da imaju zdravstvenu zaštitu, da se uključe u sistem, da se spreče zaraze i bolesti.\n“To je jedino što je od zajedničkog interesa svih nas, a to je i obaveza prema zakonu, ustavu i međunarodnim dokumetima, da se pomogne ljudima”, rekao je Đurović.\nSvaki drugačiji pristup je zlonameran ili kratkovid, navodi Đurović, a pokušaj da se dobiju politički poeni na otporu prema migrantima i rađanju ksenofobije je nehuman i nekorektan, nije evropski i podrazumeva izvesnu odgovornost.\nOn je istakao da migranti neće nestati iz lokalnih sredina u kojima se nalaze ma kako se lokalne vlasti odnosile prema njima, a da će bez organizovanog prihvata i pomoći samo biti ugroženiji, bolesni, žedni, gladni i zloupotrebljeni.\n“To je scenario koji se dogodio u Grčkoj, a mi nikako ne smemo da pribegnemo takvim rešenjima. Lokalne vlasti moraju da budu svesne da tim ljudima moraju da pomognu, a to je i njima politički u interesu jer će građani prepoznati njihovu brigu i imati razumevanja za takvu političku opciju”, rekao je Đurović.\nOn je istakao da će rađanje straha i neosnovanih predrasuda prema izbeglicama samo produbiti probleme i obmanuti građane i istakao da to nikako ne sme da bude predmet političkih kampanja.\nNaprotiv, kako je istakao, političari treba da iskoriste dobru atmosferu među građanima i u medijima i da na osećanju empatije grade pomoć migrantima.\n“Imaju priliku koju druge zemlje nemaju. U Francuskoj i Engleskoj vojska se bori protiv migranata, ovde toga nema, jer ljudi imaju razumevanja, a i migranti se ponašaju korektno koliko mogu budući da su prepušteni sebi”, rekao je Đurović.\nU tom smislu je naveo da je zid na granici sa Mađarskom za svaku osudu i da odsustvo pomoći ljudima nikako ne sme da bude primer.\n“Ograda koju Mađarska pravi nije rešenje”, slaže se i Popov, koji podseća da migranti nisu samo nas problem, već i problem Evrope, te u izjavi Tanjugu kaže da treba sagledati obe strane – i ljudsku stranu problema migranta koji su pobegli od rata, ali i moguće posledice po Srbiju i onda treba napraviti državnu strategiju i to zajedno sa Evropskom unijom .\nČinjenica je, kaže Popov, da su migranti promenili život građana Srbije u onim delovima zemlje gde ih je najviše, ali se takođe mora uvažiti činjenica da ti ljudi nisu došli u Srbiju svojom voljom već da su pobegli od rata i da se ovde, ako nema organizacije i prihvata, snalaze kako znaju i umeju.\n“Čim je nešto stihijski, čim nije organizovano, onda nije dobro ni za migrante ni za lokalno stanovništvo. Moramo te ljude zbrinuti, a ako je organizovano onda će manje biti poremećen život lokalnog stanovništva”, rekao je Popov.\nMora se tražiti održivo rešenje jer će sigurno problem trajati određeno vreme, rekao je Popov, ističući da bi svakako najbolje rešenje bilo da se ugasi žarište na severu Afrike.\nDa moramo tražiti veću pomoć EU, jer migranti nisu samo problem Srbije, juče je u Skupštini potvrdio i ministar Aleksandar Vulin.\nOn je, naime, odgovarajuići na pitanje poslanika SVM Balinta Pastora “ko će nadoknaditi štetu koju migranti prave po Vojvodini”, rekao da Srbija sigurno neće dozvoliti da migranti ovde budu bez medicinske pomoći, hrane i vode, ali je dodao da je to skup proces, u kojem je za sada pomoć EU mala i nedovoljna, te da i on stalno pita Evropsku uniju – ko će ovo da plati?.\nDodao je, međutim, da je još važnije od finansijske pomoći da EU formuliše šta želi da uradi sa migrantima, “jer smo za sad videli samo zid”.\nSloba iz Bataje pre 2 godine\nNemam ništa protiv da se pomogne tim napaćenim ljudima, ali zar nije to licemerno: ne rešavati pitanja unutar države, recimo trudnice, da dalje ne nabrajam, a ovde smo spremni da regulišemo itd. Rešite pitanje zaštite PRVO NAŠIH GRAĐANA, pa onda i to, zašto da ne.\nISTINA pre 2 godine\nOvo što kaze kao da se evidentiraju u SRB izbeglice, to je samo podvala EU, jer u onom momentu, onaj koji se uvede u “evidenciju” u SRB, taj će i ostati u SRB, jer EU neće dozvoliti da taj (zaveden u SRB evidenciji) traži bilo gde u Evropi, EU izbeglički status, a i ako to učine, vratiće ih u SRB i prebaciće time odgovornost na SRB, a mi u SRB, zahvaljujući ovom, kao i prethodnim podaničkim političkim prvacima, “TEŠKA VREMANA” nas očekuju. U SRB odmah oformiti izbegličke kampove i proveriti ljude, ko su i šta su. Svima koji se nađu “ILEGALNO” u SRB treba dozvoliti izbeglički status na određeno vreme, a kasnije ih sve VRAĆATI u njihove države. Samo onima koji su “LEGALNO” ušli u SRB i zatražili AZIL ili izbeglički status, ako je to u “INTERESU SRB NARODA” (ima dobro školovanje i obrazovanje, nije radikalan musliman i prihvata naše običaje i kulturu, integriše se, uklopi se) dozvoliti na određeno vreme boravak u SRB. A svi drugi van!!!


Ovu ideju su podržale holandska Fondacija Eduardo Frei i Centar modernih veština iz Beograda, koji se već godinama bavi razvijanjem različitih programa namenjenih odbornicima/cama u oblasti političkog obrazovanja. Seminar je pohađalo 20 odbornica iz različitih mesta, uglavnom iz Vojvodine, iz Saveza vojvođanskih Mađara, Ujedinjenih regiona Srbije, Srpske napredne stranke i Demokratske stranke Srbije. Ovaj program je namenjen razvoju kompetencija i veština političarki koje se u svakodnevnom kontaktu sa građanima suočavaju sa problemima i očekivanjima, na koja nisu uvek u stanju da daju adekvatan odgovor.\nDugogodišnja odbornica i liderka holandske stranke CDA na lokalnom nivou, gospođa Annet Doesburg je interaktivnim izlaganjem “Lokalna politika – reprezentativni političari” na osnovu ličnog iskustva pružila odličan uvod u temu kojom smo se bavili dva dana. Odbornice su stekle uvid u funkcionisanje 415 holandskih opština koje se biraju svake četiri godine, važnost lokalnih politika i njihove regulacije, presudni značaj raspodele lokalnog budžeta i implementaciju nacionalnih zakona.\nBudžet je označen kao najznačajniji instrument na lokalnom nivou, jer ukoliko niste u prilici da utičete na raspodelu lokalnog budžeta, praktične politike imaju mnogo manji značaj. Pri njegovom planiranju lokalni od-bornici svake stranke treba prvo da odrede svoje ciljeve, aktivnosti koje će se sprovoditi za njihovo ostvarenje i koliki im je budžet na raspolaganju. Kontrolni mehanizmi treba da pokažu šta je od toga ostvareno, da li su aktivnosti bile uspešne i koliko je budžet dobro utrošen.\nZa uspeh u politici zbog toga nisu dovoljne samo dobre ideje, već i uspešna strategija, relevantna mreža saradnika i simpatizera i uspešni kandidati. Veoma je važno i koga kao političar predstavljate, jer je suština bavljenja politikom stalno pravljenje izbora. Tako su i učesnice odabrale četiri najveća problema u njihovim lokalnim sredinama da bi se tim temama bavile na radionici. Kao najveći problemi prepoznati su: prostorno planiranje i regulacija, nezaposlenost, korupcija i integracija manjinskih grupa. Na osnovu toga, odbornice su podeljene u četiri grupe sa zadatkom da naprave analizu postojećeg problema, nađu realistično političko rešenje i predstave ga ostalim grupama. S obzirom da su sva četiri problema njima vrlo bliska, uspešno su odgovorile na zadatak.\nProfesorka Marijana Pajvančić sa Fakulteta za evropske pravno-političke studije predstavila je učesnicama kompleksnu temu “Lokalna tela za ravnopravnost polova”. Ona se pri tom fokusirala na četiri pitanja: normativni okvir lokalnih mehanizama, njihove modele i nadležnosti, opis poslova i status lica zaduženog za ravnopravnost polova i učešće lokalnih mehanizama u odlučivanju. Evropska povelja o rodnoj ravnopravnosti na lokalnom nivou trebalo bi da bude glavna normativna pretpostavka za stvaranje ambijenta za delotvorno učešće lokalnih tela za rodnu ravnopravnost u odlučivanju.\nDosadašnja praksa je pokazala da su opštine izabrale različite modele koji pretpostavljaju institucionalizaciju rodne ravnopravnosti. Nekada je to osoba koja je zadužena za rodnu ravnopravnost, nekada je to Odbor pri Skupštini opštine, često SOS telefon i sl. Prema mišljenju prof. Pajvančić i prisutnih odbornica nije od presudnog značaja koji je model usvojen, već je ključna struktura tela koja se bavi rodnom ravnopravnošću na lo-kalnom nivou, kao i način njihovog izbora. U nekoliko navrata se razvila živa diskusija i postavljeno je mnoštvo pitanja, jer su mnoge od učesnica seminara prvi put u potpunosti bile svesne koliki prostor za napredovanje u ovoj oblasti postoji.\n“Ulogom i obavezama odbornika/ca” bavio se predsednik Centra modernih veština Miloš Đajić. Kroz nekoliko vežbi učesnice su, zajedno sa predavačem, došle do onoga šta jesu obaveze, prava i odgovornosti odbornica. One su dobile zadatak da naprave svoj plan komunikacije sa građanima u naredna 4 meseca. Taj plan komunikacije je trebalo da predvidi kako će komunicirati sa građanima da bi im približile svoj rad i učinile ga vidljivijim. Prezentacije su pokazale da su odbornice više bile u stanju da prikažu plan i program svojih stranaka na lokalnom nivou, a manje da osmisle sopstvenu komunikaciju sa građanima.\nU drugom delu izlaganja Miloš Đajić je predstavio Kodeks ponašanja državnih službenika koji je Stalna konferencija gradova i opština predstavila još davne 2004. godine i koji je usvojen od strane 995 gradova i opština. Na žalost, taj kodeks nije u potpunosti primenjen i ne pridržavaju ga se sve institucije, te se i danas suočavamo sa korupcijom, budžetskom nedisciplinom, netransparentnošću imovinskih karti funkcionera itd.\nGospođa Nataša Ristić, sa TV Prva je prvi deo izlaganja posvetila “Uvodu u javni nastup”. Ona je predstavila modele komunikacije, bavila se tehnikama za prevazilaženje treme i pripremama za javni nastup, Nakon uvodnog dela odbornice su imale priliku da svoje veštine javnog nastupanja usavrše vežbajući davanje kratke izjave. S obzirom da je kratka izjava najteži oblik javnog nastupa za koji je potrebna i najveća koncentracija i priprema, polaznice su vrlo uspešno odgovorile na zadatak.\nOgromno interesovanje za seminar i veliki broj pitanja koje su polaznice imale, govori o generalnom zapostavljanju političara/ki na lokalnom nivou. Mnoge informacije su im nedostupne, svoj posao lokalnih odbornika oni rade više po osećaju, ne poznajući do kraja zakonske osnove i mogućnosti koje im se pružaju da kontakt sa građanima i rešavanje njihovih problema unaprede. Kada su u pitanju odbornice, situacija se dodatno usložnjava diskriminacijom i činjenicom da politika jednakih mogućnosti na lokalnom nivou nije realnost.\nOpšti utisak polaznica, predavača i organizatora je daleko prevazišao prvobitna očekivanja u pripremi seminara i zbog toga je Fondacija Konrad Adenauer odlučila da nastavi sa ovakvom vrstom edukacija odbornika/ca na lokalnom nivou. Tokom diskusija je otvoreno niz drugih pitanja koja bi mogla činiti osnov za novi seminar. S obzirom na iskazanu spremnost za usvajanje novih znanja i njihovu primenu, uz upornost i entuzijazam koje su odbornice pokazale, možemo se nadati da će na lokalnom nivou u bližoj budućnosti doći do pozitivnih pomaka.\nIzgradnja kapaciteta odbornika - ca\nizgradnja kapaciteta odbornika-ca Eduardo Frei


Povratak u Zvezdu je za mene uvek povratak kući - BasketballSphere\nABA liga Evrokup EVROPA TRANSFERI VESTI\nPosle angažovanja trenera Milana Tomića koji je potpisao trogodišnji ugovor, Crvena zvezda je nastavila sa ojačavanjem stručnog štaba. Novo-staro ime je kondicioni trener, profesor doktor Aleksandar Lukman (51).\n– Povratak u Zvezdu je za mene uvek kao povratak kući. Kada sam dobio poziv novog trenera Milana Tomića i predsednika kluba Nebojše Čovića, nisam se dvoumio ni trenutak. Ovo je veliko zadovoljstvo za mene, da radim u klubu koji volim – rekao je za zvanični sajt crveno-belih Lukman kome će ovo biti četvrti mandat u klubu s Malog Kalemegdana.\nLukman je bio kondicioni trener u šampionskoj sezoni 1997-1998, zatim 2009-2010 i u periodu od 2011. do 2013. godine kada Zvezda osvojila i Kupa Radivoja Koraća.\nLukman je rođen 1967. u Beogradu, u kome je završio osnovnu i srednju školu, potom i Fakultet fizičkog vaspitanja u Beogradu. Doktorirao je 2008. na Fakultetu za sport i turizam u Novom Sadu, a bogatu karijeru u košarci počeo je da gradi još 1995.\nUz rad u Zvezdi, Hemofarmu, FMP i ženskoj košarkškpoj reprezentaciji Srbije, posduje i bogato internacionalno iskustvo kao kondicioni trener uniksa, Lokomotive Rostob (danas Lokomitive Kubanj) i Himkija .\nS timom iz Kazanja je osvojio Kup Rusije 2009, a u trogodišnjem mandatu na mestu kondicionog trenera ekipe iz Podmoskovlja, okotio se titulom Evrokupa 2015. godine.\nPrva medalja za Srbiju ovog leta – srebro!


Mijatović: Borba protiv dezinformacija ne smije da ruši slobodu štamp - Istinito.com - Ne budi ovca!\nPočetna > Svijet > Mijatović: Borba protiv dezinformacija ne smije da ruši slobodu štamp\n3. Aprila 2020. Istinito325Leave a Comment on Mijatović: Borba protiv dezinformacija ne smije da ruši slobodu štamp\nKomesarka Saveta Evrope za ljudska prava Dunja Mijatović pozvala je danas zemlje članice Saveta Evrope da u vreme pandemije korona virusa očuvaju slobodu štampe i medija i da se pobrinu da mere za borbu protiv dezinformacija budu neophodne, proporcionalne i podložne redovnom nadzoru institucija kao što su parlament i nacionalne organizacije za zaštitu ljudskih prava.\nOna je navela da “mora da prestane praksa pojedinih vlada da koriste borbu protiv dezinformacija u vreme pandemije korona virusa kao izgovor za uvođenje neproporcijalnih ograničenja slobode štampe”.\n“Mere za borbu protiv dezinformacija nikada ne smeju da sprečavaju novinare i medije u obavljanju posla ili da dovedu do toga da sadržaji budu nepotrebno blokirani na internetu.\nZemlje koje su uvele takve mere moraju hitno da ih povuku”, napisala je Mijatović u saopštenju.\nOna priznaje da globalni zdravstveni problemi izazvani korona virusom zahtevaju efikasne mere za zaštitu života i zdravlja ljudi, što uključuje borbu protiv dezinformacija koje mogu da izazovu paniku i socijalne nerede.\nUkazala je, međutim, da su proteklih nedelja parlamenti, vlade i loklane vlasti usvojili zakone, ukaze ili odluke “kojima se jasno sputava rad novinara i medija i ograničava pravo javnosti da prima informacije”.\nOna je apostorfirala Mađarsku i Rusiju, gde se, kako je rekla, novinari suočavaju sa različitim sankcijama, među kojima su i zatvorske kazne do pet godina za širenje lažnih informacija.\nIzdvojila je i Azerbejdžan, gde se nedavnim amandmanima vlasnicima internet portala nameće obaveza da spreče širenje “štetnih informacija”.\nNavela je i primer Rumunije, u kojoj je ukozom vlastima dozvoljeno da uklanjaju sadržaej i blokiraju sajtove koji pružaju lažneinformacije o širenju korona virusa i preventivnim merama, bez prava žalbe na takve odluke.\nDodala je da u Bosni i Hercegovini ukazi i zakoni usmereni na kažnjavanje za širenje informacija koje mogu da izazovu paniku nose reizik da se ograniči rad novinara i sloboda izražavanja na društvenim medijima.\nOna je navela i primer Jermenije, gde jedan broj listova i sajtova mora da izbriše pojedine informacije na osnovu strogih zakona kojima je zabranjeno objavljivanje informacija medicinske i epidemiološke prirode o epidemiji korona virusa kje nisu potpuno u skladu sa zvaničnimizvorima.\nMijatović je istakla da je i u nekoliko zemalja članicama EU primećeno filtriranje informacija ključnih kako bi ljudi razumeli kako da se zaštite.\nNavela je da je u Češkoj, Italiji i Srbiji bilo izveštaja da je pojedinim novinarima onemogućeno da prisustvuju pres konferencijama ili da su bili sprečeni u dobijanju informacija od zdravstvenih vlasti ili operacijama službi za sprovođenje zakona.\nOna je ukazala na to da je u Turskoj nekoliko novinara uhapšeno zbog izveštavanja o kovidu-19, a da je u Slveniji novinar koji je podneo zahtev za informacije o vladinim merama na meti kampanje u medijima bliskim političkoj prtiji iz vladajuće koalicije.\nTagged dunja mijatovic istinito korona mediji sloboda stampe


Počinje festival Mladost peva – Uzdin 2016.\nIntoniranjem himne Svetle zore u izvođenju svih učesnika u petak, 14. oktobra počinje 28. po redu omladinski festival rumunske zabavne muzike Mladost peva - Uzdin 2016.\nPripreme uzdinskih omladinaca za ovogodišnje izdanje festivala počele su u septembru, a u subotu, 9. oktobra održana je generalna proba u prisustvu članova umetničke komisije Aleksandra Dujina I Klaudije Šubonj. Festival Mladost peva – Uzdin 2016. će se I ove godine održati u dve večeri, 14. I 15. oktobra, saznajemo od predsednika Muzičke omladine Uzdin, Stelijana Miklje.\nNa sceni Doma kulture Dojna, u okviru prve festivalske večeri će se održati takmičnje na nacionalnom nivou. Na kraju večeri žiri će proglasiti pobednike u sledećim tekmičarskim kategorijama: najuspešnija kompozicija, najbolji izvođač, najbolji tekst, najbolji debitant, a publika u sali će proglasiti svog pobednika. Drugo festivalsko veče je internacionalno jer pored domaćih, nastupaju i takmičari iz više gradova Rumunije.\nFestival rumunske zabavne muzike Mladost pevaa nastao je 1970. godine u Uzdinu, kroz saradnju Doma kulture Dojna i muzičke emisije Radio Novog Sada na rumunskom jeziku. Festival se održavao u kontinuitetu do 1978. godine, a obnovljen je 1996. godine zalaganjem muzičke omladine Uzdina. Tada dobija novu koncepciju i internacionalni karakter učešćem pevača zabavne muzike iz Rumunije i Republike Moldavije.


Danas o socijalnom zbrinjavanju radnika koji zbog stečaja ostaju bez posla - Akta.ba\nDanas o socijalnom zbrinjavanju radnika koji zbog stečaja ostaju bez posla\nPoslanici Narodne skupštine Republike Srpske razmatrat će danas Informaciju o realizaciji Osnova programa socijalnog zbrinjavanja radnika u 2014. godine.\n21.04.2015. 09:13 / Izvor: Fena\nU Republici Srpskoj je od 2004. do kraja 2014.godine bez posla ostalo 60.259 radnika iz 381 preduzeća u stečaju.\nZa njih je su iz entitetskog budžeta osigurano oko 173 miliona KM, za izmirenje obaveza za doprinose za penzijsko i invalidsko osiguranje i doprinose za osiguranje od nezaposlenosti.\nPutem javnog poziva omogućeno je ostvarivanje prava na starosnu penziju za 6.283 radnika, također iz preduzeća koja su u stečajnom postupku.\nU prošloj godini, Vlada RS-a donijela je četiri odluke u okviru Programa socijalnog zbrinjavanja radnika koji su u procesu stečaja, likvidacije i privatizacije preduzeća ostali bez posla, a za neuplaćene doprinose izdvojeno je 2.588.372 KM iz budžeta RS-a.\nNavedena sredstva su upotrijebljena za izmirenje doprinosa za 1.864 radnika iz 18 preduzeća, a za izmirenje obaveza za doprinose za penzijsko i invalidsko osiguranje, Fondu PIORS-a doznačeno je 2.422.063,71 KM.\nBudžetom za 2014. godinu za socijalno zbrinjavanje radnika koji su procesom stečaja, privatizacije i likvidacije preduzeća ostali bez zaposlenja, planirana su sredstva od 10.000.000 KM. Međutim, rebalansom budžeta ovaj iznos je smanjen na 3.000.000 KM.\nI dalje su brojni neriješeni zahtjevi za socijalno zbrinjavanje radnika preduzeća u RS-u koja su u stečaju ili likvidaciji.\nPoslanici će sutra razmatrati i Informaciju o realizaciji Strategije razvoja obrazovanja u RS-u u 2014.godini, te Informaciju o ostvarivanju prava izbjeglica, raseljenih i povratnika.\nU nastavku sjednice entitetskog parlamenta bit će riječi i o Informaciji o provođenju Strategije bezbjednosti saobraćaja na putevima RS-a, te o Prijedlogu odluke o davanju saglasnosti za izdavanje garancije Republike Srpske za kreditno zaduženje "Toplane" Prijedor kod Evropske banke za obnovu i razvoj po Projektu „Centralno grijanje Prijedor“.\n#socijalno zbrinjavanje radnika\n#Poslanici Narodne skupštine Republike Srpske\n#Program socijalnog zbrinjavanja radnika\n#Centralno grijanje Prijedor


M. D. 5. novembra 2015. 09:05\nDokazi sada ukazuju na to da je bomba koju su podmetnuli pripadnici Islamske države najverovatniji uzrok nesreće ruskog aviona iznad Sinaja u Egiptu, saopštili su izvori američkih i evropskih službi bezbednosti.\nZvaničnici naglašavaju da nisu došli do konačnih zaključaka o nesreći ruskog aviona u kojoj je poginulo svih 224 putnika i članova posade, preneo je Rojters.\nEgipatski ogranak Islamske države, koja kontroliše delove Iraka i Sirije i borbi se protiv egipatske vojske na Sinaju, odbacila je u novoj audio poruci svaku sumnju da je odgovorna za rušenje ruskog putničkog aviona.\nDžihadisti su najavili da će saopštiti svetu kako su oborili avion kad procene da je za to došlo vreme.\nBritanija je saopštila da je moguće da je neka eksplozivna naprava uzrok rušenja aviona, ali nije pomenula ko bi mogao da bude za to odgovoran.\n„Zaključili smo da postoji značajna mogućnost da se avion srušio zbog neke eksplozivne naprave“, izjavio je britanski ministar spoljnih poslova Filip Hamond posle sastanka vladinog komiteta za krizne situacije, kojim je predsedavao premijer Dejvid Kameron.\nEgipat, blizak saveznik SAD, izneo je sličnu teoriju.\n„Veruje se da je u pitanju bila eksplozija, ali zasad nije poznato koje vrste. U toku je ispitivanje uzoraka peska uzetog sa mesta nesreće da bi se utvrdilo da li je to bila bomba“, rekao je neimenovani egipatski izvor, blizak timu koji ispituje sadržaj crne kutije.\nAvion ruske aviokompanije „Kogalimavija“, na letu od Šarm el-Šeika do Sankt Peterburga, srušio se u subotu, 31. oktobra, 23 minuta nakon poletanja, oko 100 kilometara od Ariša u Severnom Sinaju.\nMediji: Bivši direktor „Vajrkarda“ je bio…\nSpan:Danas o putovanjima u EU koja nisu neophodna


Pregovaračke strategije i taktike | Develor.rs\nDevelor multisite > Develor.rs > Portfolio > Pregovaračke strategije i taktike\nOni koji se bave pregovaranjem znaju da uprkos temeljnom planiranju mogu lako da izgube povoljnu poziciju tokom pregovora i dođu u nezavidan položaj. Pored toga, ovakve situacije su uglavnom stresne jer obiluju konfliktima, a mogu da imaju i nepovoljan ishod. Naš program obuke je namenjen pregovaračima na višem nivou i sadrži tehnike i metode pomoću kojih će učesnici naučiti kako da izbegnu zamke i prepoznaju trikove koje koriste iskusni pregovarači.\nVEROVATNO JE SVIMA POZNAT trik poručnika Kolumba, kada se nakon što izgovori „zbogom“ okrene i smerno postavi još jedno pitanje. To je trenutak kada osumnjičeni prave grešku pošto im je do tada već popustila koncentracija. Ovo je samo jedan od uobičajenih pregovaračkih trikova koje profesionalci svakodnevno i efektivno upotrebljavaju. U cilju postizanja željenih ishoda pregovora, moramo da imamo spremnu pregovaračku strategiju i budemo maksimalno prilagodljivi kako bi izbegli zamke i trikove suprotne strane\nOVE TEME se na našem treningu obrađuju na veoma praktičan način. Svaki učesnik će, kroz praktične vežbe, iskusiti na koji način svesna upotreba tehnika pregovaranja može poboljšati njegovu efikasnost i doneti vidljive rezultate.\nDo završetka programa obuke, učesnici će naučiti\nda se na adekvatan način suprotstave profesionalnim pregovaračima primenjujući unapred definisanu strategiju, uz izbegavanje uobičajenih zamki i postizanje postavljenih ciljeva.\nPreduslovi za pohađanje ovog programa\nOsnovne veštine pregovaranja.\nPregovaranje cena usluga\nStrateško upravljanje klijentima.


Zbog čega je Vitamin E neophodan vašem organizmu - Muški magazin - trendovi, fitness, lifestyle, saveti, devojke...\nVitamin E je jako neophodan našem telu i zadužen je da naš organizam bude zdraviji, vitalniji, ali i mlađi i dugotrajniji. Dokazano je da Vitamin E pozitivno utiče na kvalitet kože, da poboljšava kardiovaskularni sistem našeg tela i da je jedan od najjačih antioksidanata koji čisti naše telo od toksina.\nU svom sastavu ovaj vitamin sadrži tokoferole i tokotrienole, koji su neophodni hranljivi sastojci. On je rastvorljiv u mastima i ne izbacuje se putem mokraće, a dnevna potreba muškaraca za Vitaminom E iznosi oko 10 mg.\nUvos Vitamina E, pružiće vašem telu mnoge koristi od kojih su glavne:\nAko vas zanima šta morate jesti kako biste ovaj vitamin unosili u vaš organizam, onda pogledajte listu namirnica u kojima se nalazi:\nmalinama i kupinama, borovnici i suvim kajsijama\nFoto:Patchwerx Transdermal Skin Patches


Nakon prvog učešća u YOTA MONTH aktivnostima u decembru prošle godine, naši mladi operatori će i ove godine biti učesnici u istom. Naime, prošle godine nakon prvog učešća naše ekipe na YOTA kampu u Austriji, uslijedio je mjesec decembar u kojem se održava aktivnost pod nazivom YOTA MONTH. Prošle godine ekipu su činila 4 kluba, ali to ove godine nije slučaj.\nZa ovogodišnji YOTA MONTH pripreme su počele početkom mjeseca oktobra, gdje smo obavili razgovore sa prošlogodišnjim učesnicima, kao i sa mnogo ostalih klubova koji su aktivni na kratkom talasu. Također, napisali smo i dopis prema svim aktivnim klubovima iz ARABIH, te isti proslijedili na email adrese i izrazili želju da nam se što više klubova javi za predstojeće aktivnosti. Isti dopis je poslan na email adrese SRS saveza, u nadi da će se i mladi iz ova dva saveza uključiti te da ćemo zajedno predstaviti E7 što je bolje moguće tokom YOTA mjeseca. E71YOTA znak koji će biti korišten za ovu aktivnost je zatražen i odobren od strane RAK-a . E71YOTA ekipa je od strane našeg IARU menadžera i ARABIH prijavljena kao učesnik YOTA MONTH aktivnosti u IARU R1. Do početka YOTA aktivnosti očekujemo odobrenje za upload informacija i fotografija o našem timu na QRZ.COM, čime ćemo kompletirati pripreme i spremno dočekati početak YOTA aktivnosti.\nKao što većina zna, YOTA je namijenjena isključivo za mlade do 26 godina, bez obzira da li bili licencirani radioamateri ili ne, te je ovo jedinstvena prilika da mladi uče kako rukovati i koristiti KT uređaj.\nE71YOTA znak će biti aktivan tokom cijelog decembra CW, SSB i Digi načinom rada.\nEkipe koje su potvrdile učešće su:\nRK Drina Goražde E71EEE,\nRK Zenica E71EZC,\nRK Pousorje E71RKP,\nRK Kakanj E73EKK,\nRK Stjepan polje E73ESP,\nRK Srebrenica E73ESR,\nRK Kamenica E74AAX.\nPostoji mogućnost da se uključi još nekoliko klubova sa već pomenutim a to su :\nRK Gračanica E74DNO ,\nRK Banja Luka E70EBL ,\nRK Vogošća E71EGV i


ProAuto – Volvo Cars počinje primjenjivati premijum tehnologiju Advanced Air Cleaner za poboljšanje kvaliteta zraka u svojim automobilima\nSep 21, 2020 Adnan Huseinagić Novosti, Vijesti 0\nČIST ZRAK POBOLJŠAVA ZDRAVLJE, AI I KONCENTRACIJU\nVolvo Cars brine o zdravlju svojih korisnika, pa je predstavio, prvu na svijetu, premijum tehnologiju Advanced Air Cleaner, za poboljšanje kvaliteta zraka. Na taj način će u automobilima Volvo, vozač i putnici udisati čist i zdrav zrak.\nNova tehnologija nazvana Advanced Air Cleaner, dolazi sa senzorom koji mjeri nivo čestica PM 2,5 u kabini, a omogućeno je da vozač može uporediti kvalitet zraka u kabini s onim izvan automobila.\nNaime, količina čestica PM 2,5 je široko prihvaćeno mjerilo kvaliteta zraka. Na globalnom nivou, mnogo urbanih područja pate od visokih vrijednosti čestica vrijednosti PM 2,5 koje premašuju nivoe koje preporučuje Svjetska zdravstvena organizacija (Who), naglašavajući potrebu da se njihov utjecaj smanji.\nOvaj sistem će od ovog proljeća biti dostupan na svim modelima Volva serija 90 i 60, baziranim na SPA (Scalable Product Architecture) platformi. Napredni filter zraka čisti čestice, zahvaljujući filteru na bazi sintetičkih vlakana i jonizaciji, što rezultira da 95% svih čestica PM 2,5 ostane izvan kabine.\nOvakvo čišćenje optimizira kvalitet zraka u kabini automobila, ograničavajući zdravstvene posljedice povezane sa zagađenjem zraka i česticama. Čišći zrak u automobilu također pomaže u unapređenju sigurnosti vožnje, jer zdrav i svjež zrak može povećati koncentraciju vozača.\nVozači automobila Volvo mogu koristiti aplikaciju za telefon Volvo On Call (tamo gdje je dostupna) za jednostavno planiranje dodatnog čišćenja zraka u kabini, prije putovanja. Aplikacija obavještava vozača o stvarnom nivou čestica PM2,5 u kabini nakon čišćenja.\n“Pomoću naše napredne tehnologije čišćenja zraka možete biti sigurni u to da je zrak koji udišete unutar vašeg Volva čišći i zdraviji. Vjerujemo da je čisti zrak dobar za vas, kako iz zdravstvene, tako i sa sigurnosne perspektive, i nastavićemo razvoj na ovom području”, izjavio je Anders Löfvendahl, viši tehnički stručnjak za kvalitet zraka u Volvo Cars.\nOsim napredne tehnologije za čišćenje zraka, Volvo Cars i na druge načine radi na stvaranju zdravijeg okruženja u svojim automobilima. Njegovi inženjeri imaju zadatak da smanje emisiju organskih supstanci u automobilu i smanje količine materijala koji izazivaju alergije.\nVolvo Cars ima stroge zahtjeve za dobavljače kako bi se smanjilo stvaranje i ispuštanje mirisa iz dijelova i materijala koji se koriste u kabini. Volvo Cars, također, usko sarađuje s brojnim univerzitetima i drugim institucijama na projektima koji se odnose na upotrebu materijala, kao i na razvoju i primjeni sve strožih normi koje se odnose na alergene u enterijeru.\nSpecijalni tim koji procjenjuje mirise, interno poznat pod nazivom “Nosovi”, testira komponente pojedinačno, kao i u kompletnom automobilu. Uprkos tehnološkom napretku, ovaj tim ostaje nezaobilazan za postupak kontrole mirisa, jer je ljudski nos mnogo osjetljiviji od bilo kojeg analitičkog instrumenta.\nAdvanced Air Cleaner, Anders Löfvendahl, klima-uređaj, Sigurnost, Volvo, Volvo 90, Volvo Advanced Air Cleaner, Volvo Cars, Volvo S60, Volvo S90\nHyundai H1 iduće godine bi mogao dobiti nasljednika Počinje pretprodaja novog VW Golfa Varianta\nVolvo Cars – rast prodaje u...\nPočinje proizvodnja električnog Volva...


PCVesti - Ericssonova biznis rešenja na Svetskom mobilnom kongresu\nEricsson cloud rešenja\nKako je danas mobilnost postala mejnstrim, mobilne mreže dobile su ulogu pokretača u procesu razvijanja cloud-a.\nEricsson, kao kompanija koja atkivno učestvuje u razvoju cloud computing-a, predstavio je novi Ericsson Cloud sistem. Ovo inovativno rešenje omogućava operatorima i provajderima da iskoriste tržišne prilike koristeći end-to-end fleksibilnost mrežnih resursa. Novi sistem omogućava distribuciju cloud computing servisa kao što je skladištenje podataka u mreži koje osigurava bolje korisničko iskustvo pri upotrebi aplikacija u “oblaku”, kao i efikasnije iskorišćavanje mrežnih resursa. Uz pomoć Ericssonovog cloud rešenja, operatori će biti u mogućnosti da predstave nove servise, kao i da konsoliduju postojeće na istoj platformi.\nRešenje za verifikaciju uređaja i aplikacija\nEricsson i Gemalto M2M rešenja\nProizvođači M2M uređaja danas moraju da obrate pažnju na mnoge promenljive parametre i aspekte prilikom izrade uređaja i njihovog puštanja na tržište. Kako bi odgovorio na ove izazove, Ericsson je uspostavio partnerstvo sa Gemaltom, vodećom kompanijom u domenu digitalne zaštite. Prvi zajednički projekat ove saradnje je M2M rešenje Dynamic Device Subscription Management.\nOvo integrisano rešenje sastoji se od Ericssonove Device Connection i Gemaltove Subscription Management platforme. Kombinacija nevedenih platformi smanjuje složenost implementacije čime su mobilni operatori dobili jedno integrisano M2M rešenje.\nEricssonova cloud, M2M i rešenja za verifikaciju uređaja i aplikacija biće predstavljena na Svetskom mobilnom kongresu (MWC) koji se od 25. do 28. februara održava u Barseloni.\ntnews/ 27.02.2013 27.02.2013


VIKEND POBEDNIK: Film THE UPSIDE zaradio više i od AKVAMENA\nBrajan Krenston i Kevin Hart u glavnim ulogama, Foto: Profimedia\nU prvoj nedelji prikazivanja film sa Brajanom Krenstonom i Kevinom Hartom u glavnim ulogama zaradio je 19.5 miliona dolara u severnoameričkim bioskopima\nObjavljeno: 14.01.2019. 10:09h\nOva "pobeda" na blagajnama stigla je tokom dana obeleženih kontraverzom oko voditelja na dodeli Oskara. Naime, Kevin Hart je bio primoran da odustane od ove role, nakon što su u medijima isplivali njegovi homofobični postovi na društvenim mrežama, koje je pisao nekoliko godina ranije.\n"The Upside" je rimejk francuskog hita iz 2011. godine "Nedodirljivi", o milioneru paraplegičaru koji se sprijatelji sa bivšim robijašem, koga je unajmio da mu pomaže. Američka verzija se mučila da ugleda svetlost dana, budući da je prvobitni distributer filma trebalo da bude kompanija Harvija Vajnstina. Premda je premijera bila još 2017. na Toronto film festivalu, bioskopska distribucija je odložena zbog seks-skandala Harvija Vajnstina. Nakon što je kompanija STX and Lantern otkupla prava na film, stekli su se uslovi da ovo delo dopre do gledalaca.\nKritika nije bila naročito impresionirana saradnjom Krenstona i Harta, pa je film dostigao rejting od svega 40% na sajtu Rotten Tomatoes. Međutim, publika je bila nešto naklonjenija filmu.\nNa drugom mestu se našao Akvamen sa 17 miliona dolara zarade prošlog vikenda, no ovaj film je ostvario fantastičan ukupan uspeh, sa preko milijardu dolara zarade širom sveta za mesec dana prikazivanja.\nNa trećem mestu je "A Dog’s Way Home”, avanturistički film o psu koji je odvojen od svojih vlasnika, sa zaradom od 11 miliona dolara. To je veoma obećavajući start za film čiji je budžet bio svega 18 miliona dolara.\nBOEMSKA RAPSODIJA najlošije ocenjeni dobitnik Zlatnog globusa u poslednje 33 godine\nBONUS VIDEO: ZAVEJANI MEĆAVNIK ČEKA SVETSKE I DOMAĆE ZVEZDE FILMA: Emir Kusturica 12 godina rakijom i pogačom dočekuje goste! Kustendorf otvara priča o čoveku koji je rešio sve probleme siromašnih (KURIR TV)\nBrajan KrenstonKevin HartOskarzaradabioskopNedodirljiviThe Upside


Od danas šalter za preduzetnike i u opštini Savski venac\nJoš jedan šalter za preduzetnike otvoren je danas u Beogradu, u opštini Savski venac, gde će preduzetnici imati mogućnost da dobiju sve informacije potrebne za njihovo poslovanje.\nSavski venac time je postala šesta opšina, posle Zvezdare, Voždovca, Čukarice, Obrenovca iRakovice, na kojoj je otvoren takav šalter, kao instrument podrške preduzetništvu, malim i sređnim preduzećima.\nGradonačelnik Beograda Siniša Mali kazao je da će šalter pomoći privrednicima sa Savskog venca koji više neće morati "da lutaju", već će na jednom mestu moći da dobiju odgovore na sva pitanja pravne, ekonomske, finansijske, knjigovodstvene prirode...\nCilj gradske vlasti je da doprinese razvoju ekonomije i podstakne razvoj preduzetništva, dodao je Mali.\n"Vlada Srbije je ovu godinu proglasila godinom preduzetništva i ovo je jedan mali doprinost grada tom njenom naporu", rekao je Mali.\nOn je posebno naglasio da je od kraja prošle do marta ove godine u Beogradu otvoreno više od 2.200 preduzeća, što, kako je rekao, znači da grad dobro radi dajući podršku preduzetnicima.\nPodsetio je i da grad raspisuje različite konkurse za podršku malim i srednjim preduzećima, kao i ženskom preduzetništvu, omogućuje mladima prostor da ostvare ideje u NTP "Zvezdara".\nTakođe, kako je rekao, nadležni su utvrdili da u gradu postoji poslovni prostor koji se ne koristi i koji će biti ponuđen onima koji žele da pokrenu mali biznis, pod povoljnim uslovima, po subvencionisanim cenama.\nPredsednica opštine Irena Vujović istakla je da je otvaranje šaltera za preduzetništvo značajno da unapređenje usluga za preduzetnike, posebno imajući u vidu da je Savski venac u samom vrhu po broju registrovanih preduzeća.\n"Znčajan deo ekonomskiog rasta i borba sa nezaposlenošću rešva se preduzimanjem pozitivnih mera, a otvaranje šaltera je jedna od njih", napomenula je Vujović dodavši da će se nadležni truditi da iskoristi sve mogućnosti sporazuma koji je potpisan sa Privrednom komorom Beograda.\nKako je objasnila, na šalteru će preduzetnici moći da dobiju pomoć u oblasti analize poslovnih planova, start ap preduzeća potrebnu obuku, a moću će na jednom mestu da se obave svi poslovi za koje je do sada bilo potrebno ići u više institucija.\nPredsednik Privredne komore Beograd Milivoje Miletić rekao je da su šalteri za preduzetnike veoma važni, jer predstavljaju organizovano uređenje poslovnog ambijenta i dodao da ta aktivnost nije kratkog daha.\nDodao je da beogradska privredna komora ima poseban program aktivnosti po ugledu na razvijene ekonomije, kojima želi da svoje kapacitete stavi u funkciju razvoja privrede.\nOn je pozvao sve privrednike da koriste usluge šaltera.\n"Uvren sam da će ovo doprineti daljem unapređenju kapaciteta malih preduzeća, a to je najvažnije. Tako ćemo podići privatni sektror, jer uz reforme vlade i rešavanje problema u javnom sektoru, moramo da radimo na podizanju privatnog sektora radi zadovoljenja društvenih potreba", rekao je Miletić.\nDa će ubuduće privrednicima biti znatno lakše, potvrđuje i Dragan Đorđević, iz Udruženja privrednika Savskog venca, koji je rekao novinarima da je otvaranje šaltera za preduzetnike dobra prilika i podrška svim privrednicima iz celog Beograda.\nPrivrednici imaju mnogo problema i pitanja, a oni su glavna pokretačka snaga i naše privrede i naše budućnosti, dodao je on.\n"Otvaranje šaltera će doprineti da se određena pitanja postave, da se brže dobiju odgovori i da se dobije na vremenu, koje bismo iskoristili za unapređenje rada i poslovanja", smatra Đorđević.\nBeograd Savski venac Godina preduzetništva


IZBORI U NIKŠIĆU: DPS dobio najviše glasova, ali izgubio vlast - Vijesti365\nHome›Regija›Crna Gora›IZBORI U NIKŠIĆU: DPS dobio najviše glasova, ali izgubio vlast\nPrema preliminarnim rezultatima Centra za monitoring (CeMI), na juče održanim lokalnim izborima u Nikšiću Evropski tim za Nikšić osvojio je 18 mandata, koalicija Za budućnost Nikšića ima 11, Mir je naša nacija deset, a Crno na bijelo i Narodni pokret Miodraga Dake Davidovića po jedan mandat. Prema podacima CeMI-ja, Socijademokratska partija nije prešla cenzus za ulazak u lokalni parlament.\nPrema podacima Centra za istraživanje i monitoring (CeMI), na osnovu 100 odsto obrađenih glasova, Evropski tim za Nikšić okupljen oko DPS-a Mila Đukanovića osvojio je 40,4 odsto glasova, odnosno 18 mandata, na juče održanim lokalnim izborima u Nikšiću.\nKoalicija Crno na bijelo dobila je 4,5 odsto glasova, a Narodni pokret Miodraga Dake Davidovića 3,3 odsto glasova i osvojili po jedan mandat.\nSDP je ispod cenzusa sa 2,7 odsto glasova.\nPredsednik Upravnog odbora CeMI-ja, Zlatko Vujović, na završnoj konferenciji za novinare, saopštio je da na osnovu 140 obrađenih biračkih mesta više nema nepoznanice da li će SDP ući u parlament.\n“Mogućnost da SDP prođe izborni cenzus od tri odsto više ne postoji, tako da SDP neće imati parlamentarni status. Sve ostale izborne liste su prešle cenzus. Još postoji teorijska šansa prelivanja mandata iz DPS-a ka koaliciji Crno na bijelo, ali najverovatnije je da neće doći do promene što se tiče mandata”, rekao je Vujović.\nKada je reč o ukupnom odnosu snaga, DPS je, kako je rekao, uspeo da gotovo ostvari rezultat koji su sve političke partije opozicije minus SDP ostvarile na prethodnim parlamentarnim izborima, a to je 41 odsto, “a oni trenutno imaju 40,41 odsto”.\n“DPS je porastao oko dva odsto u odnosu na parlamentarne izbore. Kada govorimo o ostalim koalicionim listama, koalicija Crno na bijelo je napravila blagi rast, od 0,2 odsto”, rekao je Vujović.\nVujović je rekao da, kada se saberu rezultati koalicija Miodraga Dake Davidovića, Za budućnost Nikšića i Mir je naša nacija dobija se sličan rezultat koji su dve liste predvođene listom Mir je naša nacija i Demokratskim frontom ostavrile na prethodnim izborima.\n“Taj rezultat je bio 52,3 odsto, a na prethodnim parlamentarnim izborima ove liste su osvojile 53,4 odsto. Blagi pad, ali ne značajan. Čekamo rezultate sa jednog biračkog mesta”, naveo je Vujović.\nNosilac liste Evropski tim za Nikšić, Sanja Damjanović, saopštila je nakon objavljenih rezultata da je ta koalicija ostvarila ubedljivu pobedu, sa preko 40 odsto glasova, i da se nada da će uskoro formirati vlast.\n“Pokazali smo dominantnost, što nije ni čudno jer je evropski put jedini put razvoja i prosperiteta. Ovaj broj glasova nije dovoljan da sami formiramo vlast, međutim, u svakom normalnom društvu, mi bismo našli partnera i uspeli da sprovedemo naš superiorni program. Nadam se da ćemo realizovati tu koaliciju”, kazala je Damjanovićeva na konferenciji za medije.\nMandić: Milo poražen poslije 20 godina\n“Ta pobeda nadrasta sva očekivanja koja su imali ljudi iz DPS-a, jer su verovali da će oni pobediti. Mi smo uspeli i možemo zajedno sa trećeplasiranom da formiramo većinu u ovom gradu”, poručio je Mandić.\nNosilac koalicije Mir je naša nacija Momo Koprivica je istakao da je ovo “pobeda nad pobedom” od 30. avgusta i pobeda građanskih progresivnih snaga. Koprivica je saopštio i da je ovaj rezultat garant da je očuvana državna vlast.\nNa konferenciji za medije, Koprivica je rekao da danas imaju preko 11.000 glasova, te da je ponosan na taj rezultat.\n“U svim napadima uspeli smo da sačuvamo birače i malo poboljšamo rezultat. Pokazali smo da smo stranka satkana od čelika i da je učvršćeno naše biračko telo”, rekao je on.\nLider Narodnog pokreta Miodrag Davidović rekao je da su lokalni izbori u Nikšiću bili neregularni, i da je pravo čudo da je neko glasao za tu listu.\nOn je rekao da je Narodni pokret dobio dosta simpatizera koji u neregularnim uslovima nisu mogli završiti priču.\nDavidović je kazao da su, s obzirom na to kakve su bile prilike na lokalnim izborima, zadovoljni rezultatom.\n“Pravo je čudo u ovom vremenu da je iko glasao za nas. Ovo su potpuno neregularni izbori, za mene je ovo poražavajuća situacija”, kazao je Davidović.


Ban: Lansiranje povećava tenzije\nJužnokorejski vojnici prate televizijski izveštaj o severnokorejskoj raketi\nGeneralni sekretar Ujedinjenih nacija Ban Ki-mun apelovao je na Severnu Koreju da se povinuje zahtevima međunarodne zajednice i otkaže predstojeće planirano lansiranje rakete.\nBan je govorio u Ženevi, dok se se severnokorejski inženjeri pripremaju da lansiraju raketu, za koju Pjongjang tvrdi da će u svemir poneti meteorološki satelit. Zapadne zemlje i regionalni susedi optužuju Severnu Koreju da koristi lansiranje satelita kao masku da bi testirala balističku raketu koja bi posle mogla da posluži kao nosač nuklearne bojeve glave.\nPrvi čovek svetske organizacije ponovio je upozorenje da će lansiranje, koje bi moglo da se odigra od danas pa do ponedeljka, povećati tenzije u regionu i dodao da ono "jasno" krši rezoluciju Saveta bezbednosti Ujedinjenih nacija usvojenu s ciljem da se ograniči nuklearni program Severne Koreje.\nU međuvremenu, vojska u Južnoj Koreji i Japanu je u stanju pripravnosti, jer je sever objavio da je danas prvi mogući dan za lansiranje. Šanse za današnje lansiranje smanjile su se znatno, kada do podneva nije bilo znakova nove aktivnosti blizu lansirne rampe u okolini Pjongjanga.


"Šumadinke" srušile Zvezdu u Beogradu -\n„Šumadinke“ srušile Zvezdu u Beogradu\nVredan trijumf ostvarile su večeras košarkašice Šumadije, koje su u 16. kolu Prve lige Srbije pobedile Crvenu zvezdu u Beogradu sa 72:67 (21:17, 19:14, 16:21, 16:15). Ovo je bila deseta pobeda Kragujevčanki, kojom su ostale u trci za plej-of.\nKragujevčanke su od samog starta nametnule svoj ritam igre. Već u osmom minutu razlika je bila dvocifrena (21:11), ali su domaće sa šest vezanih poena ipak uspele da istope prednost gošći do kraja prve deonice.\nNa početku druge četvrtine „Šumadinke“ se penju na „plus osam“ (27:19), ali crveno-bele ponovo hvataju rezultatski priključak polovinom deonice. U samom finišu ovog perioda Kragujevčanke stižu opet do dvocifrene zalihe, a na poluvreme su otišle sa devet poena prednosti – 40:31.\nU 23. minutu utakmice gošće stižu do maksimalnih „plus 13“ (46:33), ali je onda opet usledilo nekoliko slabijih minuta u njihovoj igri, što uporni domaćin uspeva da kazni i približi se na „minus 4“ pred ulazak u poslednju četvrtinu.\nU odlučujućoj deonici bilo je puno uzbuđenja. Šumadija je u 36. minutu imala vođstvo od 64:58 i činilo se da je na dobrom putu da slomi žilavog rivala, ali su Bojović i Bogićević trojkama unele ponovo neizvesnost u konačan ishod meča.\nPogotkom nekadašnje košarkašice Radničkog Nevene Naumčev, Crvena zvezda je u poslednji minut utakmice ušla sa pola koša zaostatka. Ipak, sa linije penala prvo je precizna bila Jelena Ćulafić, a potom i Kristina Milošević, dok je sa druge strane Bogićevićeva promašila za tri poena, čime je pobednik bio odlučen.\nČak pet igračica Šumadije imale su dvocifren učinak. Predvodila ih je Nataša Mijatović sa 18 poena (8 skokova), Kristina Raković je dodala 17 (9 skokova), Katić i Milošević (8 skokova) upisale su po 12, a Ćulafić 11 poena i čak 9 asistencije.\nU domaćem timu Aleksandra Katanić ostvarila je dabl-dabl učinak sa 18 koševa i 10 skokova, a upisala je i 8 asistencija.\nNakon ove pobede košarkašice Šumadije zauzimaju petu poziciju na tabeli, sa 26 bodova i skorom od 10 pobeda i 6 poraza.\nU narednom, 17. kolu, Šumadija će naredne subote dočekati novosadsku Vojvodinu, koja se trenutno nalazi na drugom mestu, sa tri boda zaostatka u odnosu na neporaženi Radivoj Korać.\nPrethodna vest Važna pobeda košarkašica Radničkog\nNaredna vest „Šumadinkama“ pripao derbi


Vučić: Pobedili smo strahovito i ubedljivo\nPočetak/Stare vesti/Izbori 2020/Vučić: Pobedili smo strahovito i ubedljivo\nPredsednik Republike Srbije Aleksandar Vučić i nosilac liste Srpske napredne stranke poručio je da su rezultati izbora istorijski trenutak i da su pobedili strahovito i ubedljivo. On je kazao da je lista SNS osvojila 63,4 odsto, a kada budu izbrojani glasovi sa Kosova i Metohije i iz inostranstva očekuje da to bude preko 64% glasova.\n„U politici sam dugo, ali nikada ovakav trenutak nisam doživeo. Večeras smo dobili najveće poverenje građana i upozorenje da moramo da budemo još odgovorniji ,ozbiljniji i marljiviji i da moramo da napravimo najbolje moguće rezultate za naše građane“, izjavio je Vučić.\nOn je kazao da je na biračka mesta izašlo nešto manje od 3 miliona i 300 hilljada građana, a SNS je osvojio nešto više od dva miliona.\n„Što je apsolutno ne zabeleženo. Dobili smo više od dva miliona glasova, pobedili smo svuda, svuda gde smo gubili. Pobedili smo u svakom mestu u inostranstvu i tamo gde nikada nismo pobedili. Pobedili smo strahovito i ubedljivo“, rekao je Vučić.\nOn je dodao da se očekuju rezultati sa Kosova i Metojihe koje će saopštiti OEBS i dodao da je i tamo ostvaren rekordan rezulta.\n„Računam da nije moguće da dobijemo manje od 85% glasova“, izjavio je Vučić.\nOn se zahvalio svim građanima koji su izašli na izbore i svim strankama koje su učestvovale na fer i korentkon kampanji.\nU štabu Srpske napredne stranke prisutan je veliki broj ministara i funkcionera, koji su uz trubače i pesmu proslavili pobedu.\nAleksandar Vučić izbori Srpska napredna stranka


Pelosi: Milioni Amerikanaca ostaju bez bonova za hranu - Narod.ba\nPelosi: Milioni Amerikanaca ostaju bez bonova za hranu\nPredsjedavajuća Predstavničkog doma Sjedinjenih Država Nancy Pelosi izdala je saopćenje u srijedu u kojem se protivi prijedlogu američkog Ministarstva za poljoprivredu prema kojem bi milioni Amerikanaca ostali bez bonova za hranu. – Posljednji potez Trumpove administracije mogao bi rezultirati time da će milioni američkih radničkih porodica i djece ostati bez hrane na stolu – kazala […]\nPredsjedavajuća Predstavničkog doma Sjedinjenih Država Nancy Pelosi izdala je saopćenje u srijedu u kojem se protivi prijedlogu američkog Ministarstva za poljoprivredu prema kojem bi milioni Amerikanaca ostali bez bonova za hranu.\n– Posljednji potez Trumpove administracije mogao bi rezultirati time da će milioni američkih radničkih porodica i djece ostati bez hrane na stolu – kazala je Pelosi, članica Demokratske stranke koja predstavlja Kaliforniju, prenijela je Xinhua.\nNjeni komentari se odnose na promjene koje je predložilo Ministarstvo za poljoprivredu kada je u pitanju odlučivanje o tome ko dobija bonove za hranu.\n– Ovaj prijedlog je odličan pokazatelj cinične agende specijalnih interesa republikanaca koji daju milijarde dolara poticaja velikim korporacijama i bogatima, a onda kradu od djece, vojnih veterana, penzionera i radničkih porodica kako bi nadoknadili razliku – kazala je Pelosi.\nU saopćenju Ministarstva objavljenom u utorak navodi se da savezne države više neće moći po automatizmu korisnike Privremene pomoći za porodice u potrebi (TANF) prijaviti da koriste bonove za hranu.\nPrema tome, 3,1 milion korisnika bonova za hranu bit će skinuti sa spiska u svojim državama.


USLOVI KORIŠĆENJA Dobrodošli u X Factor Adria mobilnu aplikaciju, koja je u vlasništvu CLM (Connect Live Media) Produkcije. Korišćenjem X Factor Adria mobilne aplikacije (u daljem tekstu: Aplikacija), saglasni ste sa Uslovima korišćenja (u daljem tekstu: Uslovi) kao i sa njihovim budućim revizijama i verzijama. Uslovi će biti povremeno ažurirani ili menjani bez obaveze obaveštavanja korisnika, zato se savetuje što češće njihovo proveravanje.\n1. Opis usluge Aplikacija donosi poslednje vesti o dešavanjima u TV emisiji "X Factor", fotografije i intervjue, kritike žirija, kao i dešavanja iza scene uživo. Aplikacija je namenjena mts korisnicima X Factor paketa sa Android mobilnim uređajima i omogućava ekskluzivan pristup najinteresantnijim sadržajima. Aplikacija koristi internet saobraćaj, kako bi korisnici mogli da pročitaju i pogledaju sve sadržaje vezane za TV emisiju "X Factor".\n2. Opšti uslovi korišćenja Aplikacije 2.1 Autorska prava Stranice u okviru Aplikacije zaštićene su zakonom o autorskim i srodnim pravima. To znači da svako reprodukovanje, prilagođavanje, prevod, arhiviranje i obrada u drugim medijima, uključujući tu i arhiviranje ili obradu u elektronskim medijima, podležu zaštiti autorskih prava. Svako korišćenje, u celosti ili u delovima, nalaže da se prethodno dobije pisana dozvola CLM Produkcije. I sadržaj i struktura Aplikacije zaštićeni su zakonom o autorskim i srodnim pravima. Za svako reprodukovanje informacija, podataka ili vizuelnog materijala potrebna je prethodna pisana dozvola CLM Produkcije. CLM Produkcija zadržava prava na distribuciju i reprodukovanje.\n2.2 Žigovi Svi nazivi proizvoda i/ili oprema proizvoda na ovim stranicama registrovani su robni žigovi u vlasništvu CLM Produkcije, njenih podružnica, pridruženih kompanija, nosilaca licenci ili partnera u zajedničkim ulaganjima. Izričito je zabranjeno svako neovlašćeno korišćenje ili zloupotreba tih robnih žigova i to predstavlja kršenje zakona o robnim žigovima, zakona o kopirajtu, drugih zakonskih propisa o intelektualnoj svojini ili nelojalnoj konkurenciji.\n3. Ograničenje odgovornosti CLM Produkcija se u potpunosti odriče svake odgovornosti (I) koja na bilo koji način može nastati iz, ili je na bilo koji način vezana za korišćenje ove Aplikacije, (II) za bilo koje radnje korisnika upotrebom ili zloupotrebom sadržaja Aplikacije, te za (III) bilo kakvu štetu koja može nastati korisniku ili bilo kojoj trećoj strani u vezi s upotrebom ili zloupotrebom korišćenja sadržaja Aplikacije. Aplikacija može da sadrži i dokumente, podatke, informacije kao i veze do drugih internet aplikacija i web lokacija. CLM Produkcija nema nadzor nad načinom na koji su kreirani navedeni dokumenti, podaci, informacije ili druge Internet stranice uopšte te se u potpunosti odriče svake odgovornosti. (IV) Pravo na sadržaj i pristup Aplikaciji imaju korisnici X Factor mts paketa. Internet saobraćaj ostvaren upotrebom Aplikacije je besplatan preko mts mobilne mreže. Ukoliko se Aplikacija koristi u inostranstvu, ostvareni internet saobraćaj biće naplaćen po važećem cenovniku za roming saobraćaj.\nCLM Produkcija se ne može smatrati odgovornim, niti snosi odgovornost u slučaju privremenog ili trajnog oštećenja ili funkcionalnosti uređaja koji se koristi ili je korišćen prilikom upotrebe Aplikacije. Aplikacija može da sadrži linkove ka drugim sajtovima. CLM Produkcija nije odgovorna za politiku privatnosti ili sadržaje tih drugih sajtova. Upotreba ove Aplikacije je na sopstvenu odgovornost.\n4. Politika privatnosti podataka CLM Produkcija se obavezuje da će poštovati anonimnost i privatnost korisnika Aplikacije. CLM Produkcija može da prikuplja lične podatke korisnika, kao što su ime i prezime, telefonski broj i e-mail adresa samo ako navedene korisnik dobrovoljno dostavi CLM Produkciji. CLM Produkcija će navedene podatke koristiti isključivo u svrhu što boljeg uvida i razumevanja pojedinačnih potreba i zahteva korisnika kao i razvijanja mogućnosti što kvalitetnijeg pružanja svih usluga CLM Produkcije na zadovoljstvo korisnika. CLM Produkcija se obavezuje da navedene podatke neće učiniti dostupnim bilo kojoj trećoj strani bez izričitog pristanka korisnika.\n4.1 Korišćenje aplikacije Aplikaciju mogu da koriste korisnici mts mobilne mreže uz X Factor mts pakete na svojim Android uređajima, u svrhu zabave i informisanja korisnika o TV emisiji "X Factor" i njenim učesnicima. Usluge su predviđene za punoletne osobe. Da bi korisnik mogao da koristi Aplikaciju, neophodna je prethodna registracija.\n5. ZAVRŠNE ODREDBE 5.1 Ažuriranje i izmene Aplikacije CLM Produkcija zadržava pravo izmene sadržaja Aplikacije bez posebnog obaveštavanja korisnika, tako da neće biti odgovoran ni za kakve moguće posledice proizašle iz takvih promena. CLM Produkcija zadržava pravo da izmeni Uslove korišćenja u okviru navedenih pravnih napomena, bez posebnog obaveštavanja korisnika, a koje stupaju na snagu odmah po objavljivanju u okviru Aplikacije. Daljim korišćenjem Interneta na stranicama Aplikacije, podrazumeva se da ste saglasni sa izmenama.\n5.2 Celokupnost Uslova korišćenja Uslovi korišćenja i Politika privatnosti čine sastavne delove Uslova korišćenja u širem smislu između korisnika i Aplikacije. Prihvatanjem Uslova korisnik prihvata i Politiku privatnosti.\n5.3 Sudska nadležnost Odnosi između korisnika i Aplikacije su regulisani pozitivnim propisima Republike Srbije. Za sve međusobne sporove koje nije moguće rešiti dogovorom nadležan će biti sud u Beogradu.\n6. Korisnički centar Vaša pitanja, žalbe i sugestije možete slati i putem e-mail adrese: support@connectlivemedia.com Ostale vesti


Ubrzani kursevi i škola grčkog jezika\nUbrzani kursevi grckog jezika - Audio verzija\nUbrzani kurs grčkog jezika – namenili smo polaznicima koji zbog posla i previše zauzetog vremena, imaju mogućnost jedino da se usavršavaju na godišnjem odmoru ili za vreme nekih slobodnih dana. Ipak, bez obzira na sve, cilj usavršavanja je prioritet, te smo osmislili jedini brz a kvalitetan vid edukacije, koji će istu količinu znanja dati učeniku, ali traži posvećenost i svakodnevni rad u grupi ili individualno.\nKako je grčki jezik sve traženiji kod nas, ali i u drugim državama, predavači koji kod nas predaju profesionalno su obučeni za temeljni ali svakodnevni rad u učionici sa većom, manjom grupom ili individualcem kome je hitno brzo učenje i sticanje validne diplome, priznate u inostranstvu.\nUbrzani kurs grčkog jezika – traje dva meseca po svakom nivou, odnosno 64 školska časa, kada je grupna nastava u pitanju. Na nastavu dolazite četiri puta nedeljno po dva časa i nakon svakog završenopg nivoa izlazite na ispit i stičete uslov za dobijanje validnog sertifikata.\nKako biste u najkraćem roku savladali nepoznato, a potrebno za Vaš poslovni svet i karijeru verujemo da je ovo pravi vid edukacije za Vas.\nUbrzani kurs grčkog jezika - cena\nSpisak gradova za ubrzani kurs grčkog jezika


Life coaching (lajf koučing), ili, bukvalno prevedeno, „trening za život“, je novi pristup razvoju i usavršavanju pojedinca koji postaje sve popularniji na Zapadu, a u poslednje vreme i kod nas. Kao što je u sportu za vrhunske rezultate neophodan trener, tako nam je ponekad i u životu potrebna podrška i usmeravanje spolja da bismo postigli ciljeve koje smo sebi postavili, ispunili određene želje, ili naprosto, doveli u ravnotežu četiri osnovna aspekta svog života (poslovni, porodični, lični i duhovni).\nLjudi se obično obraćaju lajf kouču u periodima kada iz određenog razloga nemaju dovoljno samopouzdanja, kada upadnu u kolotečinu iz koje im izgleda da ne mogu lako da izađu, kada im se čini da zadatak koji stoji pred njima prevazilazi njihove sposobnosti. Lajf kouč koristi znanje i iskustvo koje je stekao sopstvenim treningom i praktičnim radom kako bi klijenta na najbolji način usmerio, podržao ga i podržao ga da na najefikasniji način ostvari svoj cilj. Obraćanje lajf kouču da bismo ostvarili određeni cilj u životu ili rešili neki problem isto je tako normalno, prirodno i potrebno kao što je npr. već pomenuto obraćanje sportskom treneru, učitelju muzike, stranog jezika i sl. ako želimo da učimo ili postignemo dobre rezultate u određenoj oblasti. Mnogi uspešni ljudi u raznim oblastima života koristili su usluge lajf kouča.\nLajf kouč je dužan da prođe kroz odgovarajuću obuku i završi neku od postojećih škola lajf koučinga, što se potvrđuje odgovarajućom diplomom, koja klijentu može poslužiti kao garancija da se obratio kvalifikovanoj osobi.\nPotrebno je imati u vidu da lajf koučing nije isto što i psihoterapija. Psihoterapija se primenjuje u slučaju ozbiljnijih psiholoških problema i podrazumeva sasvim drugačiji nivo i način rada.


Leskovčanin krao akumulatore, bušilice, brusilice, kazane... - Dnevnik Juga\nPočetna / HRONIKA / Leskovčanin krao akumulatore, bušilice, brusilice, kazane…\nLeskovčanin krao akumulatore, bušilice, brusilice, kazane…\nDnevnik Juga 24/12/2019\tHRONIKA, Leskovac Ostavi komentar\nPripadnici Ministarstva unutrašnjih poslova u Leskovcu uhapsili su Ž. M. (33) iz Leskovca, zbog postojanja osnova sumnje da je izvršio 12 krivičnih dela teška krađa i krađa.\nSumnja se da je on u prethodna četiri meseca na području Leskovca obio više vozila i provalio u više pomoćnih objekata iz kojih je ukrao akumulatore, bušilice, brusilice, kompresore, delove bakarnih kazana, kao i jednu torbu sa novcem.\nPolicijski službenici su kod osumnjičenog pronašli deo ukradenih predmeta koji su vraćeni vlasnicima.\nOsumnjičeni je, uz krivičnu prijavu, priveden nadležnom javnom tužilaštvu u Leskovcu – navodi se u saopštenju PU Leskovac.\nPrethodni Veče ljubavi, muzike i poezije sa Radetom Šerbedžijom\nSledeći Iz prodavnice auto delova ukrao 31 akomulator, 4 gume i veću sumu novca\nPrema poslednjim podacima iz Kovid bolnice Leskovac, u ovoj ustanovi je trenutno hospitalizovano 121 pacijent. …


Andrija Živković zablistao u Solunu, sada dobija saigrača iz Barselone?! - Sportske.net\nIzgleda da je dogovor postignut.\nBarsin minimalac za prvi trofej u sezoni, debitovao Pjanić!Kuman od danas najomrženiji među navijačima, otpisao jedinog kojeg nije smeo!Zvanično! Aston Vila potrošila više od 250 miliona i usput pokvarila posao Barsi!Barsa ne može da dovede ni drugoligaša, Bajern zadao konačni udarac!Đoan Gamper – Čovek koji je Barsu voleo više od svog života\nKako prenose grčki mediji, PAOK je postigao dogovor sa Barselonom oko transfera Muse Vagea.\nSastav iz Soluna je obezbedio plasman u plej-of za Ligu šampiona, poslednja prepreka biće im Krasnodar, koji je loše otvorio sezonu u ruskoj Premijer ligi.\nAndrija Živković je nedavno pojačao ekipu i već igra sjajno, a izgleda da će se srpskom fudbaleru u Solunu pridružiti i talentovani desni bek Barselone.\nU pitanju je jednogodišnja pozajmica, nema informacija o tome da li bi PAOK mogao da otkupi ugovor 21-godišnjeg Senegalca.\nMladi Vage je minule sezone bio na pozajmici u Nici, koja je imala mogućnost da ga otkupi za 15 miliona evra, ali je razočarao, upisao je svega pet nastupa u Ligi 1, pa Francuzi nisu iskoristili dogovorenu opciju.\nNa "Kamp Nou" je pre dve godine stigao iz belgijskog Epena, za B tim je upisao 20 nastupa i postigao dva pogotka, dok je u prvom timu upisao šest zvaničnih mečeva.


23/06/2017 - podunavlje.info\nSMEDEREVO, 23. jun 2017 – Odeljenje za javne službe Gradske uprave grada Smedereva objavilo je javni poziv za izbor programa u oblasti sporta koji će se finansirati iz budžeta grada Smedereva u 2017. godini. Za zadovoljenje potreba i interesa građana u oblasti sporta na teritoriji grada Smedereva, budžetom su opredeljena sredstva u ukupnom iznosu od 72 miliona dinara. Rok za…\nbudžet grada Smedereva, izbor programa u oblasti sporta, Javni poziv, Odeljenje za javne službe Gradske uprave grada Smedereva, Sportske organizacijeLeave a comment\nSMEDEREVSKA PALANKA, 23. jun 2017 – U Galeriji moderne umetnosti Narodnog muzeja u Pakanci pred publikom je od ove nedelje izložba skulptura vajara Đorđa Aralice „Bez reči“. Aralica je diplomirao vajarstvo na Fakultetu likovnih umetnosti u Beogradu 1993. godine, član je ULUS-a i ULUPUDS-a, ima status slobodnog umetnika. Od 1999-te je boravio u Sjedinjenim američkim državama, Turskoj, Grčkoj i Izraelu, a…\n„Bez reči“, Đorđe Aralica, Galerija moderne umetnosti Narodnog muzejaLeave a comment\nSMEDEREVSKA PALANKA – 23. jun 2017 – U FŠV „Goša“ su ovog petka, kako je najavljeno, stigli predstavnici međunarodnog Sindikata industrijskih radnika. Ipak, ova poseta ostala je u senci onoga što se dogodilo prethodnog dana: Miloš Ristić, tridesetsedmogodišnji precizni mehaničar na obrtnim postoljima, pokušao je da, baš kao što je to učinio njegov kolega pre tri meseca, zbog bede i…\nBojan Đorđević, FŠV Goša, Miloš Ristić, pokušaj samoubistvaLeave a comment\n24/05/2022, 5:51 am


Ministar unutrašnjih poslova u Vladi Republike Srbije Aleksandar Vulin sastao se danas sa 228 pripadnika tog ministarstva koji su u Beogradu angažovani kao pozornici, a među njima je 170 novih pozornika koji su krajem prošle godine završili obuku i 1. januara stupili na dužnost.\nVulin je tom prilikom novim pozornicima iskazao zahvalnost na tome što su izabrali da rade kao policajci u zajednici i budu sa onima koji su najslabiji i pomoć im je potrebna svakog dana i da zato moraju da budu najjači.\nNe brinite o položaju i snazi onog sa kim pričate, već samo o zakonu i zemlji koju čuvate, poručio je ministar.\nU Policijskoj upravi za grad Beograd poslove policajca u zajednici do sada je obavljalo 58 policijskih službenika, a od 1. januara im se pridružilo još 170 mladih kolega koji su završili osnovnu policijsku obuku u Centru za obuku u Sremskoj Kamenici.\nCentar je, po prvi put, polaznike osposobljavao za rad na tom mestu, pa su kandidati u toku obuke prošli specifične module u oblasti rada policije u zajednici, problemski orijentisanog rada i veština komunikacije i stekli potrebna znanja i veštine neophodne za obavljanje svog posla.\nPolicajac Aleksandar Popović iz PS Vračar, koji već nekoliko godina radi kao pozornik, rekao je da je suština njihovog posla da slušaju građane i da u pravom smislu te reči budu njihov servis.\nPoslove policajca u zajednici u Srbiji je, do kraja prošle godine, obavljalo 390 policijskih službenika, a od 1. januara te poslove obavljaće još 400 policijskih službenika, koji će biti raspoređeni u svim većim gradovima u Srbiji.


JU "Dom-porodica" posjetio ambasador Italije Marco Di Ruzza - zenicainfo.ba\nNaslovnica Aktuelno JU “Dom-porodica” posjetio ambasador Italije Marco Di Ruzza\nJU “Dom-porodica” posjetio ambasador Italije Marco Di Ruzza\n05/02/2022 - 15:15\nJavnu ustanovu Dom porodica Zenica danas je posjetio ambasador Republike Italije u BiH, Marco Di Ruzza i predstavnik državne humanitarne organizacije Circolo Auser Montegrotto Terme iz Padove, Silvio Nardo.\nPosjeta je iskorištena za uručenje donacije pomenute organizacije koju su sa ljubavlju prikupili djeca, mladi i njihovi roditelji iz Italije, te sa pismima podrške uputili korisnicima ustanove Dom porodica. Pisma podrške pisana su povodom novogodišnjih praznika.\nUz dobrodošlicu visokim gostima, mladi iz Doma porodice ispričali su svoja iskustva sa boravka u Italiji tokom ljetnjih i zimskih raspusta, a koji se realizuju duži niz godina preko udruženja Luciano Lama.\nItalijanski ambasador Marco Di Ruzza je istakao da je Ambasada počašćena što je danas mogla da učestvuje u ovakvom projektu i kako kaže,duboko je dirnut pričama ove djece o iskustvima boravka u Italiji.\n„Nadam se dao će projekat, u okviru koje naša djeca tokom zimskog i ljetnjeg raspusta borave u Italiji biti nastavljen nakon što je nastupila dvogodišnja pauza zbog aktuelne situacije sa koronavirusom“, naglasila je Draženka Subašić,direktorica zeničke ustanove.\nNa druženju je istaknuto da je Italija u samom vrhu zemalja Evrope po nivou vanjskotrgovinske razmjene sa BiH, te da se prijateljski odnosi dvije zemlje razvijaju decenijama u svim oblastima, od ekonomije i trgovine, do kulture i sporta.(Š.B.)\nPrethodni članakKoliko korupcija košta građane BiH: Da li zbog političara cijene rastu?\nNaredni članakKošarkašice BiH bi automatski mogle na SP